Trydaneiddio llinellau uwchben | TrC\nMae gwaith wedi dechrau ar drydaneiddio a moderneiddio tua 170km o drac, sy'n golygu gosod cyfarpar llinellau uwchben yn bennaf er mwyn pweru ein trenau newydd.\nBeth yw Cyfarpar Llinellau Uwchben?\nCyfarpar Llinellau Uwchben (OLE) yw enw'r pyst metel a'r gwifrau i bweru'r trenau tram newydd. Bydd y pyst ychydig yn uwch na'r trenau ac wedi'u cysylltu gan wifrau.\nRydyn ni'n gosod y rhain ar hyd llinellau'r cymoedd yn barod i bweru ein trenau tram newydd. Bydd y trenau hyn yn fwy esmwyth, yn fwy tawel ac yn fwy ecogyfeillgar na'r trenau disel presennol.\nSut fydd yr OLE yn edrych?\nBydd yr OLE newydd yn newid ymddangosiad llinellau'r cymoedd yn sylweddol. Mae wedi'i wneud o byst metel cydnerth sydd wedi'u hadeiladu i bara. Gallwch weld enghreifftiau o OLE tebyg sydd wedi'i osod mewn mannau eraill yn y DU yn ein llyfryn yma.\nByddwch hefyd yn gweld y byddwn yn torri mwy na'r arfer oddi ar y coed a'r gwrychoedd ger llinellau'r cymoedd i adeiladu'r OLE, ac i wneud yn siŵr bod y trenau tram yn rhedeg yn ddiogel ac yn esmwyth.\nBle fyddwch chi'n rhoi'r pyst?\nByddwn yn gosod cyfarpar llinellau uwchben dros tua 170km o drac ar draws holl Linellau Craidd y Cymoedd (Llinellau Treherbert, Aberdâr, Merthyr, Rhymni, Coryton, y Bae a'r Ddinas). Bydd y pyst dur yn cael eu gosod ar sylfeini rhwng 20 a 65 metr ar wahân ar hyd y trac.\nMae ble yn union y byddwn yn gosod OLE, a'r math o OLE, yn dibynnu ar ffactorau gan gynnwys troeon yn y llinellau, nodweddion y tir a chyflwr y ddaear, yn ogystal â ffactorau diogelwch megis mynediad i dimau cynnal a chadw.\nBydd yn cael ei osod wrth ymyl y trac a bydd ychydig yn uwch na'r trenau.\nPam ydych chi'n gosod yr OLE y tu allan i fy nghartref i – allwch chi ddim gwneud hynny rywle arall?\nMae angen i ni osod yr OLE ar hyd llinellau'r cymoedd i bwerau ein trenau tram newydd, ac weithiau bydd angen i ni osod yr OLE tu allan i dai ger llinellau'r cymoedd. Does dim modd osgoi hyn, gan fod nifer o dai yn cefnu ar y llinellau hyn. Mae nifer o ffactorau'n dylanwadu ar ble rydyn ni'n gosod yr OLE, gan gynnwys troeon yn y llinellau, nodweddion y tir, a chyflwr y ddaear.\nGallwn eich sicrhau ein bod yn cymryd y gofal mwyaf posib wrth osod yr OLE. Gallwn hefyd eich sicrhau ein bod yn ystyried ein cymdogion sy'n byw ger llinellau'r cymoedd, yn ogystal â diogelwch ein cwsmeriaid a'n gweithwyr.\nGyda miloedd o gartrefi'n wynebu neu’n cefnu ar ein rheilffyrdd, ni allwn ystyried ceisiadau unigol ac ni fyddwn yn gallu eu 'sgrinio' gan ddefnyddio llystyfiant neu ffensys.\nA fyddwch yn ymgynghori â chymdogion ynghylch ble fyddwch yn rhoi'r pyst neu'n rhoi'r lleoliadau i ni cyn i chi eu gosod?\nRydym yn ceisio lleihau effaith pyst OLE yn ystod y cam dylunio. Rydym yn deall y byddai'n well gennych wybod ble yn union y byddwn yn gosod pyst, ond gyda dros 2,500 i'w gosod a miloedd o gartrefi yn cefnu ar Linellau Craidd y Cymoedd, ni allwn osgoi gosod y pyst ger eiddo ac ni allwn ystyried ceisiadau unigol nac ymgynghori â chymdogion ar eu lleoliad penodol.\nMae sawl ffactor yn dylanwadu ar leoliadau'r pyst hyn yn cynnwys troeon yn y llinellau, nodweddion y tir ac – yn hollbwysig – yr amodau dan draed. Mae angen sylfaen ddiogel ar bob postyn i’w atal rhag symud yn y dyfodol, a bydd angen i'r rhan fwyaf ohonynt fod yn ddwfn yn y ddaear, wedi'u gosod drwy ddull gosod seilbyst a bydd lleoliad pob 'seilbost' wedi'i ddylunio drwy amryw o gamau dylunio.\nYm mhob cam, gall lleoliadau’r gwaith seilbyst newid. Mae ffactorau o hyd a all effeithio ar y lleoliad terfynol unwaith y bydd y gwaith gosod yn dechrau megis seilbost yn taro daear galed iawn ac angen cael ei symud. Gall hyn yn ei dro ddylanwadu ar leoliad sylfeini cyfagos.\nOherwydd y tebygolrwydd hwn o newid lleoliad ar y gwahanol gamau, ac oherwydd bod gennym 2,500 o byst i'w lleoli, gallai rhoi unrhyw wybodaeth i gymdogion am union leoliadau neu hyd yn oed ble fyddai disgwyl i ni osod y pyst hyn fod yn anfwriadol gamarweiniol. Byddai'n well gennym fod yn onest gyda chi am hyn, yn hytrach na rhoi manylion i chi a allai newid unwaith y bydd ein peirianwyr wedi gallu dechrau ar y gwaith ffisegol.\nRhaid cadw coed a changhennau ymhell i ffwrdd o'n llinellau uwchben gan y gallant achosi problemau trydanol, tanau ar ochr y llinell a thorri’r cyflenwad pŵer. Gall y problemau hyn arwain at drenau’n rhedeg yn hwyr a chanslo trenau.\nUnwaith y byddwn wedi torri'r coed a'r llwyni, byddwn hefyd yn eu cynnal a chadw. Nid yw'r llystyfiant o amgylch y traciau wedi'i gynnal a chadw cystal ag y dylai dros y blynyddoedd. Felly, pan gaiff ei dorri'n ôl, caiff ei gadw ar y lefel hon yn y dyfodol.\nOes angen caniatâd cynllunio ar Trafnidiaeth Cymru i ymgymryd â'r gwaith hwn?\nNac oes. Fel cyflawnwr statudol, mae gan Trafnidiaeth Cymru yr hawl i gyflawni'r datblygiadau hyn ar ei dir gweithredol heb orfod gwneud cais cynllunio. Gelwir hyn yn 'Hawliau Datblygu a Ganiateir.’\nMae fy nghartref yn agos at y rheilffordd, a fydda i'n ddiogel rhag y gwifrau uwchben?\nDiogelwch yw ein prif flaenoriaeth, ac mae unrhyw beth a wnawn yn cael ei gynllunio a'i ystyried gyda’r pwys mwyaf ar ddiogelwch. O ganlyniad, byddwn bob amser yn sicrhau ein bod yn rhoi mesurau ar waith i sicrhau eich diogelwch, a diogelwch pobl eraill, ble rydym wedi gosod OLE.\nMae canllawiau clir iawn y mae’n rhaid i ni eu dilyn, ac mae safonau Ewropeaidd yn nodi bod rhaid i unrhyw 'arwyneb sefydlog' sy'n hygyrch i'r cyhoedd (megis platfform gorsaf neu ardd gyfagos) fod o leiaf 3.5 metr i ffwrdd o wifren uwchben Foltedd Uchel fyw. Os yw ardal yn llai na'r pellter o 3.5 metr, byddwn, yn y lle cyntaf, yn ailddylunio'r system i gynyddu'r pellter i o leiaf 3.5 metr. Os na allwn wneud hyn, gallwn adeiladu gwrthrychau i atal cyswllt uniongyrchol â gwifrau byw.\nGallai'r gwrthrychau gynnwys ffensys rhwng ffiniau tir neu rwyll wedi'i daearu i orchuddio unrhyw gydrannau byw o ffenestri sy’n agor. Lle mae strwythurau metel rydym yn eu gosod yn agos at strwythurau metel trydydd parti, efallai y byddwn yn eu gorchuddio â deunydd inswleiddio megis pren neu GRP (Plastig wedi'i Atgyfnerthu â Gwydr).\nBydd ein timau'n cymryd mesuriadau manwl o'u modelau dylunio digidol i asesu risg eiddo a gerddi sy'n agos iawn at y rheilffordd (h.y. llai na 3.5 metr o'r gwifrau uwchben) ac efallai y bydd achosion prin lle byddwn yn ymgynghori â'n cymdogion wrth ymyl y llinell ar rwystrau posibl sydd eu hangen ar eu tir.\nA fydd Cyfarpar Llinellau Uwchben yn effeithio ar werthoedd eiddo?\nDydyn ni ddim yn meddwl hynny. Mae Sefydliad Brenhinol y Syrfewyr Siartredig (RICS) yn datgan nad yw prisiadau RICS traddodiadol drwy'r Llyfr Coch fel arfer yn ystyried nodweddion y tu allan i'r eiddo oni bai eu bod yn cyflwyno risg sylweddol i'r eiddo ei hun. Er enghraifft, mae'n debyg i sut y byddai aelodau RICS yn prisio tŷ heddiw pe bai gyferbyn â ffatri – ni fyddent yn ystyried hyn oni bai bod siawns y byddai'n difrodi'r eiddo.\nO'r herwydd, mae'n annhebygol y byddai gwerthoedd eiddo yn newid yn sylweddol oherwydd bod cyfarpar llinellau uwchben yn cael ei osod ger yr eiddo, yn enwedig gan y byddent yn y pen draw yn arwain at fannau glanach – heb drenau disel yn defnyddio'r llinellau – gyda threnau trydan tawel yn pasio. Am ragor o wybodaeth ewch i wefan RICS: Sefydliad Brenhinol y Syrfewyr Siartredig neu cysylltwch ag aelod lleol o’r RISC.\nA yw Cyfarpar Llinellau Uwchben yn allyrru EMF?\nYdy. Cynhyrchir meysydd electromagnetig (EMF) lle bynnag y defnyddir trydan – maent o'n cwmpas drwy'r amser mewn bywyd modern. Mae llif y cerrynt trydanol yn cynhyrchu meysydd electromagnetig.\nMae'r rhan fwyaf o bobl yn cael y rhan fwyaf o'u cysylltiad ag EMF o'r gwifrau dosbarthu ar hyd y stryd ac o wifrau yn y cartref. Rydym hefyd yn cael cysylltiad lefel uwch am gyfnod byr wrth basio'n agos at offer trydanol. Y tu allan i'r cartref, gallwn brofi EMF mewn ysgolion, ffatrïoedd, swyddfeydd, pan fyddwn allan yn siopa ac o drafnidiaeth wedi'i thrydaneiddio. Mae llawer o reilffyrdd yn y DU wedi'u trydaneiddio.\nUnwaith y byddant wedi'u trydaneiddio, bydd EMF sy'n deillio o Metro De Cymru yn cydymffurfio'n llawn â'r terfynau cysylltiad a nodir yng nghanllawiau ICNIRP 1998, yn debyg i'r lefelau sy'n cydymffurfio â'r Rhwydweithiau Trosglwyddo a Dosbarthu (TNA/DNO) trydan. Rydym yn cymryd iechyd a diogelwch o ddifrif ac yn asesu agosrwydd offer byw i'r cyhoedd a'n cymdogion wrth ymyl y llinell.\nI gael rhagor o wybodaeth, cyfeiriwch at ofynion profi EMC CVL. ICNIRPemfgdl.pdf. Gellir dod o hyd i wybodaeth a chanllawiau ychwanegol ar wefannau'r Awdurdod Gweithredol Iechyd a Diogelwch (HSE) a Sefydliad Iechyd y Byd.\nMeysydd Electromagnetig (who.int)\nMeysydd Electromagnetig - pelydriad nad yw'n ïoneiddio - HSE


Cynllun i greu swyddi celfyddydau yn cael ei lansio\nDywedodd wrth BBC Radio Wales: "Roedd gen i ddiddordeb mawr yn y celfyddydau beth bynnag, ond yn amlwg mae swyddi yn anodd eu cael, felly fe wnes i gais drwy Gyrfa Cymru a dyna sut nes i ddod o hyd i'r Opera Cenedlaethol.\n"Mae wedi bod yn dda iawn. Dwi'n teimlo fel rhan o'r tîm a ddim fel prentis o gwbl.\n"Mae'r profiad yn debyg i'r un y buaswn yn ei gael mewn swydd lawn yn hytrach na phrentisiaeth."\nYng Nghymru mae'r delynores Catrin Finch a'r actor Peter Karrie hefyd wedi rhoi eu cefnogaeth i'r cynllun yn ogystal â'r dirprwy Brif Weinidog Nick Clegg.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch post@lleol.net


Salmau 22 BWM - I’r Pencerdd ar Aieleth‐hasahar, - Bible Gateway\nSalmau 21Salmau 23\nSalmau 22 Beibl William Morgan (BWM)\nI’r Pencerdd ar Aieleth‐hasahar, Salm Dafydd.\n22 Fy Nuw, fy Nuw, paham y’m gwrthodaist? paham yr ydwyt mor bell oddi wrth fy iachawdwriaeth, a geiriau fy llefain? 2 Fy Nuw, llefain yr ydwyf y dydd, ac ni wrandewi; y nos hefyd, ac nid oes osteg i mi. 3 Ond tydi wyt sanctaidd, O dydi yr hwn wyt yn cyfanheddu ym moliant Israel. 4 Ein tadau a obeithiasant ynot: gobeithiasant, a gwaredaist hwynt. 5 Arnat ti y llefasant, ac achubwyd hwynt: ynot yr ymddiriedasant, ac nis gwaradwyddwyd hwynt. 6 A minnau, pryf ydwyf, ac nid gŵr; gwarthrudd dynion, a dirmyg y bobl. 7 Pawb a’r a’m gwelant, a’m gwatwarant: llaesant wefl, ysgydwant ben, gan ddywedyd, 8 Ymddiriedodd yn yr Arglwydd; gwareded ef: achubed ef, gan ei fod yn dda ganddo. 9 Canys ti a’m tynnaist o’r groth: gwnaethost i mi obeithio pan oeddwn ar fronnau fy mam. 10 Arnat ti y’m bwriwyd o’r bru: o groth fy mam fy Nuw ydwyt. 11 Nac ymbellha oddi wrthyf; oherwydd cyfyngder sydd agos: canys nid oes cynorthwywr. 12 Teirw lawer a’m cylchynasant: gwrdd deirw Basan a’m hamgylchasant. 13 Agorasant arnaf eu genau, fel llew rheibus a rhuadwy. 14 Fel dwfr y’m tywalltwyd, a’m hesgyrn oll a ymwahanasant: fy nghalon sydd fel cwyr; hi a doddodd yng nghanol fy mherfedd. 15 Fy nerth a wywodd fel priddlestr; a’m tafod a lynodd wrth daflod fy ngenau: ac i lwch angau y’m dygaist. 16 Canys cŵn a’m cylchynasant: cynulleidfa y drygionus a’m hamgylchasant: trywanasant fy nwylo a’m traed. 17 Gallaf gyfrif fy holl esgyrn: y maent yn tremio ac yn edrych arnaf. 18 Y maent yn rhannu fy nillad yn eu mysg, ac ar fy ngwisg yn bwrw coelbren. 19 Ond tydi, Arglwydd, nac ymbellha: fy nghadernid, brysia i’m cynorthwyo. 20 Gwared fy enaid rhag y cleddyf, fy unig enaid o feddiant y ci. 21 Achub fi rhag safn y llew: canys o blith cyrn unicorniaid y’m gwrandewaist. 22 Mynegaf dy enw i’m brodyr: yng nghanol y gynulleidfa y’th folaf. 23 Y rhai sydd yn ofni yr Arglwydd, molwch ef: holl had Jacob, gogoneddwch ef; a holl had Israel, ofnwch ef. 24 Canys ni ddirmygodd, ac ni ffieiddiodd gystudd y tlawd; ac ni chuddiodd ei wyneb rhagddo: ond pan lefodd efe arno, efe a wrandawodd. 25 Fy mawl sydd ohonot ti yn y gynulleidfa fawr: fy addunedau a dalaf gerbron y rhai a’i hofnant ef. 26 Y tlodion a fwytânt, ac a ddiwellir: y rhai a geisiant yr Arglwydd, a’i moliannant ef: eich calon fydd byw yn dragywydd. 27 Holl derfynau y ddaear a gofiant, ac a droant at yr Arglwydd: a holl dylwythau y cenhedloedd a addolant ger dy fron di. 28 Canys eiddo yr Arglwydd yw y deyrnas: ac efe sydd yn llywodraethu ymhlith y cenhedloedd. 29 Yr holl rai breision ar y ddaear a fwytânt, ac a addolant: y rhai a ddisgynnant i’r llwch, a ymgrymant ger ei fron ef; ac nid oes neb a all gadw yn fyw ei enaid ei hun. 30 Eu had a’i gwasanaetha ef: cyfrifir ef i’r Arglwydd yn genhedlaeth. 31 Deuant, ac adroddant ei gyfiawnder ef i’r bobl a enir, mai efe a wnaeth hyn.


Croesffordd Cymreictod gan Menna Baines; atodiau theatr bARN cyfrol 401, Mehefin 1996\nMae Geraint Lewis yn meddwl am theatr fel rhywbeth â’i wreiddiau yn ddwfn mewn defodau, a does dwywaith fod ôl yr ymwybyddiaeth honno ar ei waith. Mae defod o ryw fath neu’i gilydd wedi bod yn ganolog yn ei ddramâu llwyfan hyd yn hyn. Yn Y Cinio, a doedd yn trafod dynion ar eu gwaetha’ rhemp mewn cinio clwb rygbi, roedd yna ddefod ddoniol lle gwelwyd tri dyn yn malu eu bysedd â charreg fawr ar lan afon yn enw gwryw-dod. Llys barn oedd y ddefod yn The Language of Heaven, wrth i’r awdur Caradoc Evans, neu yn hytrach ei ysbryd, gael ei roi ar brawf er mwyn penderfynu ai i’r nefoedd ynteu i uffern yr âi. Ac mae yna ddefod arall ynghanol y ddrama newydd – defod yr Orsedd, gydag un cymeriad yn cael mynediad iddi am y tro cynta’.\nComedi, fel y ddwy arall, yw Y Groesffordd, drama gomisiwn yr Eisteddfod eleni, a berfformir gan Dalier Sylw. Ac mae ei lleoli yn y brifwyl ei hun yn fodd i ddwyn ynghyd ddau gwpwl tra gwahanol. Mae traean y ddrama’n digwydd mewn tagfa draffig yn Trap, ger Llandeilo – lle arall – ac yno mae Huw Gorslas a Lowri yn cwrdd â Gaz a Cheryl. Perchenog garej lleol yw Huw (Dewi Rhys Williams), sydd hefyd yn gyflwynydd rhaglen deledu boblogaidd, ac mae ei wraig Lowri (Mari Emlyn) yn gweithio i’r Bwrdd Croeso. Pâr o’r cymoedd yw Gaz a Cheryl, wedi dod i’r Eisteddfod am y tro cynta’ – Gaz (Ian Rowlands) yn nyrs ac yn ‘born-again Welshman’ a Cheryl (Shelley Rees) yn gweithio’n rhan-amser y tu ôl i’r bar mewn clwb nos. Rydym yn dal y pâr cyntaf mewn cyfnod lletchwith yn eu hanes, wrth i’r cylchgrawn Lol ddatgelu bod Huw yn cael perthynas ag un o staff cantîn Heno y tu ôl i gefn Lowri, ac wrth i Lowri ei hun fynd trwy’r creisis personol o groesi’r deugain oed. Nid yw’r pâr arall heb eu problemau chwaith – mae Gaz, ar ôl breuddwydio cymaint am ddod i’r Eisteddfod, yn gofyn am ddadrithiad ac nid yw Cheryl eisiau bod yna o gwbl. Mae’r pedwar yn treulio’r rhan fwya’ o’r ddrama – a’r Eisteddfod – yn ffraeo.\n‘Mae Huw a Lowri yn cynrychioli’r dosbarth canol Cymraeg, proffesiynol, diwylliediga Gaz a Cheryl yn perthyn i’r ‘Gymru newydd’ – cefndir dosbarth gweithiol, wedi bod trwy’r system addysg ddwyieithog,’ meddai Geraint Lewis. Ond wrth iddo brysuro i ddweud nad yw pethau ‘mor ddu a gwyn â hynny,’ mae ei resymau dros ddewis yr Eisteddfod fel cefndir yn dechrau dod yn amlwg. Y ciciwr eiconau sydd wrthi unwaith eto, a does dim prinder o’r rheiny ar faes y brifwyl.\nDyna’r Wisg Werdd i ddechrau, honno y mae Huw Gorslas- Huw o’r Gors – i’w chael yn ystod yr wythnos am ei gyfraniad i adloniant Cymraeg fel cyflwyniad Gwerin Gwalia, rhaglen lle mae’n cyfweld ‘cymeriadau’ y werin briddlyd ar lannau gwahanol afonydd. Ond Gaz – y boi o’r cymoedd sydd wedi gwirioni ar y gynghanedd ac sydd eisiau llofnod Gerallt Lloyd Owen – sy’n cael y wefr fwya’ wrth roi’r wisg amdano. Mae Lowri wedyn yn eicon ar ddwy droed, wedi’i gwisgo fel Siân Owen Ty’n-y-Fawnog (y ddynes mewn gwisg Gymreig yn ‘Salem’, llun Curnow Vosper) i groesawu pobl – yn enwedig tramorwyr swyddoglyd – i stondin y Bwrdd Croeso.\nOnd cyn bod neb yn mynd yn agos at y maes, mae yna ddefod Eisteddfodol arall i fynd trwyddi – tagfa draffig. I’r awdur, mae agor y ddrama fel hyn nid yn unig yn ffordd o roi cymeriadau sydd dan straen yn barod dan fwy fyth o straen nes bod gwrthdaro’n anochel, ond yn gyfle hefyd i gyfleu’n weledol y syniad canolog sydd y tu ôl i’r cyfan.\n‘Mae e’n drosiad defnyddiol i ofyn y cwestiwn, ‘Ble y’n ni’n mynd, fel cenedl?’ Mae e’n cyfleu’r stâd o fod yn ddigyfeiriad, sy’n adlewyrchu ein stâd ni fel Cymry ar hyn o bryd. Ac mae’r ffaith fod y cyfan yn digwydd ar groesffordd yn cyfleu’r syniad fod pethau ar fin newid, fel y maen nhw ar fin newid yn ein hanes ni fel cenedl, a ninnau ar drothwy mileniwm newydd, newid llywodraeth yn edrych yn fwy a mwy tebygol, a sefydlu cynulliad yn sgil hynny. Mae e’n cyfleu cyfeiriadau a phosibiliadau newydd, a’r elfen o orfod dewis ffordd ymlaen – fe fydd y cyfan yna’n dod yn real iawn i ni, dwi’n meddwl, yn ystod y flwyddyn neu ddwy nesa’.\nTrwy gyflwyno pedwar perspectif gwahanol ar y brifwyl, mae Geraint Lewis yn gobeithio codi cwestiynau ehangach am Gymreictod. Y tu hwnt i’r cecru, mae yna gwestiwn difrifol. Lle mae’r man cyfarfod rhwng Cymreictod newydd y de-ddwyrain – Cymreictod Gaz a Cheryl – a Chymreictod mwy traddodiadol ardaloedd y gorllewin, a faint mae’n rhaid i’r ddwy ochr blygu er mwyn symud ymlaen?\n‘Y peryg gwaetha’ yw gwahanu, mynd i wahanol gyfeiriadau a gwanhau. Mae yna optimistiaeth am dwf yr iaith yn y de-ddwyrain, ond mae’n rhaid sylweddoli ein bod ni’n mynd i golli’r bobl yna os nad y’n ni’n cynnig rhywbeth gwell iddyn nhw na ladi fach Gymreig mewn hat.’\nOnd os oes yna wneud hwyl am ben teipiau yn Y Groesffordd, mae yna hefyd haenau bwriadol o gymhlethdod a pharadocs i’r sawl a fynn eu gweld.\n‘Mae tri o’r pedwar cymeriad yn twyllo’u hunain i raddau. Mae Huw, ar yr wyneb, yn ymddiddori yn y Pethe, ond mewn gwirionedd ffrynt yw hynna, ac mae delwedd yn bwysicach na sylwedd iddo. Mae delwedd yn bwysig i Lowri hefyd, sy’n gwerthu delweddau o Gymreictod yn rhinwedd ei swydd gyda’r Bwrdd Croeso. Mae Gaz wedyn yn gorddelfrydu Cymreictod. Cheryl, mewn gwirionedd, yw’r unig un sydd â’i thraed ar y ddaear. Mae ei pherspectif hi ar y ‘Steddfod yn fwy caled – dyw hi ddim yn disgwyl mwy na chyfle i wneud ceiniog neu ddwy trwy werthu stwff glanhau carpedi...’\nFel gyda’i ddwy ddrama flaenorol, fodd bynnag, mae Geraint Lewis yn gobeithio bod yr hwyl yn amlycach na’r athroniaeth yn Y Groesffordd. Comedi yw ei brif ddiddordeb, ac wrth barhau i arbrofi gyda thechneg comedi, a hynny gyda’r un cwmni a’r un gyfarwyddwraig, Bethan Jones, mae’n teimlo ei fod yn graddol feithrin ei arddull ei hun. Mae’r elfennau swreal a oedd yn nodweddu Y Cinio (bwgan brain) a The Language of Heaven (angylion) yma eto, gyda’r ymdriniaeth ag eiconau ‘yn ddoniol mewn ffordd wyrdroëdig, ond hefyd yn sinestr, gobeithio.’\nI lawer o selogion y theatr Gymraeg, mae llais fel un Geraint Lewis yn awyr iach ar ôl realaeth theatr gymunedol y saithdegau a’r wythdegau. Bydd y rheiny’n edrych ymlaen at weld beth sy’n digwydd wrth i begynau Cymreictod daro’n erbyn ei gilydd yn wyneb haul, llygad goleuni ym Mro Dinefwr.


Peidiwch â theimlo'n gaeth yn eich cartref – byddwch yn greadigol! - CBS Pen-y-bont\nPeidiwch â theimlo'n gaeth yn eich cartref – byddwch yn greadigol!\nPosted on: Dydd Gwener 29 Mai 2020\nMae gwersi rhad ac am ddim ar gyfer dysgu i chwarae'r iwcalili, ysgrifennu straeon, ffotograffiaeth a mwy yn helpu pobl hŷn i osgoi teimlo fel petaent yn gaeth yn eu cartref yn ystod cyfnod cyfyngiadau symud y coronafeirws Covid-19.\nMewn partneriaeth ag Ymddiriedolaeth Ddiwylliannol Awen, mae Cyngor Bwrdeistref Sirol Pen-y-bont ar Ogwr yn rhannu rhaglen newydd sydd â'r nod o gefnogi iechyd meddwl a llesiant pobl hŷn tra bo’r cyfyngiadau ar waith.\nMae'r rhaglen ‘Cryfach Gyda'n Gilydd’ yn annog y rhai sy’n cadw pellter cymdeithasol neu’n hunanynysu gartref i fod yn fwy creadigol, ymgymryd â gweithgaredd newydd, neu rannu diddordeb cyfredol ag eraill yn yr un sefyllfa.\nYmhlith y gweithgareddau a awgrymir y mae ysgrifennu creadigol, cadw dyddiadur, tynnu llun ac adrodd stori, dysgu hanfodion chwarae'r iwcalili, defnyddio offeryn cerdd arall i gyfrannu at berfformiad band rhithwir, bod yn rhan o'r côr ar-lein, cofnodi atgofion melys, a mwy.\nEr mwyn helpu pobl leol i gael mynediad at y rhaglen, mae llyfr gwaith a DVD cysylltiedig yn cael eu postio ar wefan Heneiddio’n dda ym Mhen-y-bont ar Ogwr.\nMae'r adnoddau hefyd ar gael yn 'Stronger together bridgend' a gallwch weld diweddariadau rheolaidd ar dudalen Cryfach Gyda'n Gilydd Pen-y-bont ar Ogwr ar Facebook.\nMae hwn yn gyfnod cythryblus i bobl o bob oed, ond yn enwedig y rhai a allai fod yn byw ar eu pennau eu hunain, sy'n methu gweld eu teuluoedd, ffrindiau neu gymdogion, ac sydd wedi'u nodi fel rhai sy'n arbennig o agored i’r feirws Covid-19.\nGobeithiwn y bydd y rhaglenni ‘Creadigol Gartref’, a'r gweithgareddau a chymorth a awgrymir, yn cynnig rhywbeth cadarnhaol i'r unigolion hyn ganolbwyntio arno – rhywbeth i godi eu hysbryd – a darparu gwir ymdeimlad o gymuned a phwrpas ar adeg pan fyddant fel arall yn teimlo'n ynysig, yn fregus ac yn unig o bosib.\nDywedodd y Cynghorydd Phil White, Aelod y Cabinet dros y Gwasanaethau Cymdeithasol a Chymorth Cynnar yng Nghyngor Bwrdeistref Sirol Pen-y-bont ar Ogwr\nYchwanegodd Richard Hughes, Prif Weithredwr Ymddiriedolaeth Ddiwylliannol Awen – yr elusen gofrestredig sy'n rheoli gwasanaethau celfyddydol, diwylliannol a threftadaeth ar ran Cyngor Bwrdeistref Sirol Pen-y-bont ar Ogwr: “Mae ymchwil yn dangos bod dechrau hobi newydd neu ailddechrau hen hobi sydd wedi’i anghofio eto yn ffordd wych o gadw'ch meddwl yn heini ac yn iach ac i godi'ch ysbryd.\n“Rydym wedi awgrymu amrywiaeth eang o wahanol weithgareddau yn y pecyn, p’un a ydych ar-lein neu’n peidio â defnyddio cyfrifiadur neu ffôn symudol o gwbl, a byddwn yn darparu'r gefnogaeth angenrheidiol er mwyn eich rhoi ar y ffordd.\n“Gobeithiwn y bydd y rhain yn eich ysbrydoli i fod yn greadigol, ac efallai'n tynnu eich sylw ac yn codi gwên, tra'ch bod yn cadw'n ddiogel gartref yn ystod y cyfnod heriol hwn.”


Gwerthusiad o seilwaith a ariannwyd gan yr UE | LLYW.CYMRU\nGwerthusiad o seilwaith a ariannwyd gan yr UE\nAdroddiad i ymchwilio y defnydd a chynnal isadeiledd newydd a wedi wella.\nSut y mae cyllid yr UE wedi cael ei ddefnyddio i fuddsoddi mewn seilwaith?\nAmcangyfrifir bod ychydig dros £800m o gyllid yr UE wedi cael ei fuddsoddi mewn seilwaith yng Nghymru dros gyfnod y ddwy raglen, ar brosiectau sydd â chyfanswm gwerth o £1.8bn. Mae hyn yn cynnwys:\n£299m mewn seilwaith trafnidiaeth\n£142m mewn safleoedd ac eiddo\n£139m mewn ymchwil a seilwaith arloesi\n£85m mewn seilwaith ddigidol\n£80m mewn seilwaith twristiaeth\n£53m mewn seilwaith addysgu\nMae'r buddsoddiad wedi cael ei ddosbarthu'n eang ar draws Cymru, ond gyda chrynodiadau penodol mewn nifer o ardaloedd awdurdodau lleol, gan gynnwys Abertawe (£113m), Castell-nedd Port Talbot (£78m), Gwynedd (£59m) a Sir Benfro (£40m).\nSut y caiff seilwaith a ariennir gan yr UE ei ddefnyddio?\nYn gyffredinol, mae ymchwil wedi darganfod bod cyfran uchel o seilwaith a ariennir gan yr UE yn dal i gael ei ddefnyddio at y diben gwreiddiol. Fodd bynnag, ceir enghreifftiau hefyd o fuddsoddiadau mewn seilwaith pan na chafwyd y manteision a fwriadwyd.\nSut y caiff seilwaith a ariennir gan yr UE ei gynnal a'i gadw?\nYn gyffredinol, ymddengys bod y seilwaith a ariennir gan yr UE yn parhau mewn cyflwr da, a cheir nifer o enghreifftiau o seilwaith yn derbyn buddsoddiad pellach. Derbynnydd gwreiddiol y grant sy'n parhau i fod yn berchen ar y mwyafrif helaeth o gyfleusterau. Mae'r sefydliadau hyn wedi rhoi amrywiaeth eang o fesurau yn eu lle er mwyn sicrhau bod seilwaith yn cael ei gynnal i safon uchel.\nGwerthusiad o seilwaith a ariannwyd gan yr UE , math o ffeil: PDF, maint ffeil: 6 MB


Iran yn cyfaddef saethu awyren i lawr ‘yn anfwriadol’ – Golwg360\n11 Ionawr 2020 am 08:42 Diweddarwyd am 13:35\nMae Iran wedi cyfaddef saethu awyren o’r Wcrain i lawr yn anfwriadol, gan ladd pawb o’r 176 o bobl ar ei bwrdd, ar ôl dyddiau o wadu cyfrifoldeb.\nMewn datganiad yn gynnar heddiw, mae teledu’r wlad yn beidio ‘camgymeriad dynol’ am y trychineb ddydd Mercher ar ôl ymosodiadau Iran ar dargedau Americanaidd.\nMae arlywydd Iran, Hassan Rouhani, wedi ymddiheuro am y ‘camgymeriad trychinebus’ ac yn cydymdeimlo â phawb o’r dioddefwyr.\nRoedd yr awyren Boeing 737 Ukraine International Airlines wedi dod i lawr yn fuan ar ôl codi o faes awyr Tehran yn oriau cynnar dydd Mercher. Yn fuan wedyn, roedd swyddogion diogelwch o’r gorllewin wedi amau iddi gael ei saethu i lawr.\nYn ôl arbenigwyr, byddai wedi bod yn amhosibl cuddio arwyddion i’r awyren gael ei tharo gan daflegryn mewn unrhyw ymchwiliad i’r digwyddiad.


Abertawe - Talu\nOs ydych yn derbyn neges gwall wrth geisio gwneud taliad gan ddefnyddio Microsoft Edge, ceisiwch eto gan ddefnyddio porwr gwahanol. Mae ein cyflenwr yn gweithio ar y broblem hon - ymddiheurwn am unrhyw anghyfleustra.\nMae'r cyfleuster talu ar-lein hwn yn eich galluogi i dalu'r cyngor yn uniongyrchol ac yn ddiogel 24 awr y dydd, 7 niwrnod yr wythnos.\nMae system dalu ar-lein y cyngor hefyd yn cefnogi MasterCard SecureCode®Yn agor mewn ffenest newydd ac mae gwasanaeth Visa® 3D Secure'nYn agor mewn ffenest newydd ei gwirio i roi lefel ychwanegol o ddiogelwch wrth wneud taliadau dros y rhyngrwyd. Er mwyn manteisio ar y diogelwch ychwanegol a gynigir gan y cynlluniau hyn, bydd yn rhaid i chi gofrestru gyda'r banc a roddodd eich cerdyn talu.\nDiweddarwyd y dudalen ddiwethaf 14.38 14.01.2021


Studiaeth Achos - Cefnogi ffermwyr i greu Cymru fwy cynaliadwy | UK Centre for Ecology & Hydrology\nStudiaeth Achos - Cefnogi ffermwyr i greu Cymru fwy cynaliadwy\nMae timau arbenigol yn arolygu 300 1km sgwâr ledled Cymru dros gyfnodau o bedair blynedd, gan gasglu data ar nwyon tŷ gwydr, ansawdd a bioamrywiaeth dŵ r croyw, infertebratau sy’n peillio, adar, cynefinoedd, pridd, tirweddau a nodweddion hanesyddol. Mae’r arolygon hyn yn rhoi tystiolaeth o newid mewn ymateb i Glastir a phwysau eraill fel newid yn yr hinsawdd a llygredd aer.\nroedd gan 91% o’r nentydd ryw lefel o addasiad ond roedd 60% wedi aros o ansawdd da yn ecolegol.\ndim newid yng nghynnwys carbon yr uwchbridd dros y 25 mlynedd diwethaf.\nroedd 51% o’r nodweddion hanesyddol mewn cyflwr rhagorol neu gadarn.\ndwy ran o dair o’r hawliau tramwy cyhoeddus yn gwbl agored a hygyrch.\ngellid cyflawni gostyngiadau cenedlaethol trwytholchi nitradau, ocsid nitraidd ac allyriadau methan o 5-10% trwy atal gwrtaith nitrogen a lleihau cyfradd stoc ar ardaloedd o lastir gwell a mwy.\nmae rhagolygon modelu yn nodi gostyngiad posibl mewn tir sy’n creu llifogydd o 1-9% trwy opsiynau Glastir o ‘greu coridorau newydd ar ochrau nentydd trwy blannu coed’ ac ‘ymestyn ochrau presennol coetir’.\nmae gan 10% o Gymru ddarpariaeth dda o ddau wasanaeth ecosystem neu fwy wedi eu cyd-leoli, tra bod gan 28% y potensial i ennill mwy nag y byddai’n ei golli o ran darpariaeth gwasanaeth pe byddai mesurau ymyrraeth yn cael eu gweithredu.\n“Mae RhMGG yn cael ei ystyried fel enghraifft o arfer da. Mae’r rhaglen hon wedi cael ei nodi ar lefel y DU, Ewropeaidd a Rhyngwladol fel un flaenllaw yn y dull ecosystem o gael tystiolaetha gwerthuso cynllun.”\nDirprwy Weinidog Ffermio a Bwyd, Cymru\n“Mae’r dystiolaeth wyddonol ddibynadwy, gadarn sy’n cael ei chasglu gan RhMGG yn caniatáu i effeithiolrwydd a gwerth am arian Glastir gael ei fonitro sydd yn eithriadol o bwysig, yn arbennig er mwyn i ffermwyr a rheolwyr tir weld beth sy’n cael ei gyflawni trwy fod yng nghynllun Glastir.”\nMaterion Gwledig NFU Cymru Cadeirydd y Bwrdd\nYr hyn y gellir ei gyflawni:\nArolygon amgylcheddol ledled Cymru. Dulliau monitro ac adrodd arloesol newydd\nEnghreifftiau o gynlluniau monitro a gwerthuso amaethyddol amgylcheddol


Proses morffolegol yw erydiad. Mae'n byloriant cerrig a symudiad mwd neu tywod trwy proses ffisegol, cemegol neu biolegol. Mae'r gwynt, dŵr (e.e. glaw neu afonnydd), rhewlifau neu disgyrchiant yn symud y gwaddod sy'n ffurfio yn ystod erydiad.\n1 Prosesau ffisegol\n2 Prosesau cemegol\n3 Prosesau biolegol\n4 Canlyniadau i'r amgylchedd\nMae'n bosib fod dŵr sy'n rhewi yn achosi erydiad achos fod y dŵr yn casglu mewn wagle tir neu gerrig ac yn ehangu yn ystod rhewi a felly yn achosi crac. Proses felly yw crisialiad halen.\nMae'r hinsawdd yn achosi erydiad, hefyd. Yn ystod y dydd mae'r cerrig yn boeth a felly yn ehangu. Pryd maen nhw yn oeri yn sydyn mae'n bosib fod y cerrig yn cracio. A mae'r gwynt yn achosi erydiad wyneb y cerrig neu y ddaear.\nAchos arall erydiad yw dŵr sy'n llifo: afonnydd, tonnau y môr a rhewlifau.\nMae'n bosib fod daeargryn yn achos erydiad trwy achosi crac mewn cerrig.\nErydiad mewn cae ger Prifysgol Talaith Washington\nMae'n bosib fod gwanediad yn achosi erydiad. Er enghraifft, mae'n bosib fod dŵr yn achosi gwanediad halen a felly yn achosi gwagle sy'n cwympo o'r diwedd. Mae gwanediad yn achosi carst, hefyd.\nMae ocsidiaid yn achosi craciau a felly erydiad hefyd, er enghraifft gyda cerrig sy'n cynnwys haearn neu manganîs.\nMae gwreiddiau planhigion yn achosi craciau a felly achosi erydiad. A mae'n bosib fod baw anifeiliaid yn achosi proses cemegol mewn cerrig.\nCanlyniadau i'r amgylchedd\nProblem mawrach yw erydiad tir caeau trwy gwynt neu glaw. Achos fod tir gyda llawer o maetholynnau yn diflannu o achos erydiad, mae hynny yn achosi problemau i'r ffermwyr. Mae coedwig yn cryfaf yn erbyn erydiad: mae gwreiddiau'r coed yn gafael ar tir a mae'r coed yn cadw'r tir o wynt a glaw. Felly mae cwympiad coed yn goryrru erydiad, er enghraifft yn fforestydd law mewn ardaloedd trofannol.


www.gwales.com - 9781847710284, Cyfres yr Onnen: Trwy'r Darlun\nDyma nofel gyntaf Manon Steffan Ros. Mae hi'n dod o Rhiwlas yn wreiddiol ond bellach yn byw yn ardal Machynlleth. Mae hi'n awdures ac yn fam llawn amser i Efan Dafydd.\nEnillodd Manon y Fedal Ddrama yn Eisteddfodau Cenedlaethol Eryri ac Abertawe.\nYdych chi'n chwilio am nofel y bydd yn anodd i chi ei gosod o'r neilltu cyn cyrraedd y dudalen olaf un?\nFyddech chi'n hoffi darllen nofel gyffrous yn llawn cymeriadau lliwgar?\nYn y nofel hon awn gyda Cledwyn a Sian drwy'r darlun ac ar hyd twnnel i wlad Crug. Yno, cawn gwrdd a Gili Dw caredig - cymeriad rhychiog a moel, byr ond hynod o gryf. Mae'n eu hachub nhw rhag y creaduriaid peryglus a chyflym, yr Abarimon. Cawn deithio o Aberdyfi i wlad y Marach, y Gwachell a'r Cnorc, sy'n llawn anturiaethau hudol.\nDarllenwch dudalen 20 i gael blas!\nColli Mam yn Ysbrydoli Nofel\nMae Trwy'r Darlun wedi ei hanelu at blant 9-13 oed sy'n darllen yn hyderus a hon yw'r nofel gyntaf o wyth yng Nghyfres yr Onnen.\nCafodd Manon y syniad am y stori ar ôl genedigaeth ei mab, Efan, yn 2005. Teimlodd dristwch na fyddai ei mab byth yn dod i adnabod ei Nain, oherwydd collodd Manon ei mam i gancr yn 2003. Yn hytrach na gweld ei Nain mewn hen luniau'n unig, penderfynodd Manon lunio stori'n cynnwys ei mam fel un o'r prif gymeriadau, gan obeithio y byddai Efan yn adnabod ychydig mwy arni drwy'r stori yn y dyfodol.\nMeddai Meinir Edwards, Golygydd Y Lolfa, "Dyma nofel ffres, llawn dychymyg. Mae Manon Steffan Ros yn awdures ifanc, newydd, gyffrous. Rwy'n siwr y clywn ni dipyn mwy amdani hi, a’i nofelau, yn y dyfodol."\nCafodd Manon gefnogaeth sawl aelod o'i theulu amryddawn yn cynnnwys ei thad Steve Eaves, ei chwaer Lleuwen Steffan, ei brawd Iwan a'i gwr Nic. Ar ôl gweithio fel actores, daeth Manon i lygad y cyhoedd ar ôl iddi ennill y Fedal Ddrama yn Eisteddfodau Cenedlaethol Eryri ac Abertawe, ond bellach mae wedi troi o fyd y ddrama i fyd y nofel.\nMeddai'r awdures, "Rydw i'n gobeithio sgwennu nofel i oedolion yn y dyfodol agos, a pharhau i sgwennu i blant. Mae gen i syniad am drioleg!"\nRhoddodd Bethan Gwanas o Dolgellau i'r teitl yma ac ysgrifennodd:\n"Nofel ffantasi hyfryd ar gyfer plant 9+ ac oedolion fel fi sy'n hoffi darllen am fydoedd a chymeriadau dychymygol, hudol. Ysu i ddarllen y dilyniant, 'Trwy'r Tonnau', rŵan!"


Sut i Wrthdroi Cyfraddau Ymgysylltu E-bost Plymio | Martech Zone\nSut i Wrthdroi Cyfraddau Ymgysylltu E-bost Plymio\nDydd Mawrth, Chwefror 2, 2016 Dydd Mawrth, Chwefror 2, 2016 Douglas Karr\nMae'n dipyn o syndod i'r mwyafrif o gwmnïau pan fyddant yn darganfod bod 60% o'r tanysgrifwyr ar y rhestr e-bost ar gyfartaledd yn segur. Ar gyfer cwmni sydd ag 20,000 o danysgrifwyr e-bost, dyna 12,000 o negeseuon e-bost sydd wedi gollwng.\nMae mwyafrif llethol y marchnatwyr e-bost wedi eu siomi wrth ollwng tanysgrifiwr sengl oddi ar eu rhestr. Roedd yr ymdrech yr oedd ei hangen i gael y tanysgrifwyr hyn i optio i mewn yn gostus ac mae cwmnïau'n gobeithio adennill y buddsoddiad hwnnw rywbryd. Mae'n nonsensical, serch hynny. Nid yn unig nad ydyn nhw'n mynd i adennill y costau hynny, gall y diffyg ymgysylltu a gweithgaredd fod yn rhoi'r lleoliad mewnflwch o'u rhestr gyfan mewn perygl.\nMae Matt Zajechowski o ReachMail wedi llunio'r erthygl ragorol hon a'r ffeithlun cysylltiedig, Sut i Ail-ymgysylltu Rhestr Tanysgrifiwr Segur, ar sut i ail-gyflogi tanysgrifwyr. Dyma'r strategaethau y mae wedi'u rhannu:\nGostyngwch yr amlder o'ch e-bost yn anfon.\nTargedwch eich cynnwys i restrau llai, perthnasol, wedi'u segmentu.\nDiffinio tanysgrifwyr anactif defnyddio'ch meini prawf eich hun a rhoi'r gorau i'w hanfon atynt.\nDylunio ymgyrch Ail-ymgysylltu gofyn i danysgrifwyr optio i mewn neu ddod yn ôl.\nCynulleidfaoedd Custom Facebook yn caniatáu ichi uwchlwytho a thargedu eich tanysgrifwyr, ffordd wych o gyrraedd tanysgrifwyr segur.\nGwnewch yn siŵr eich bod yn clicio drwodd ar ffeithlun Matt a darllen gweddill ei gyngor ar y pwnc hwn!\nTags: rhestr tanysgrifiwr segurtanysgrifiwr e-bostymgysylltu â thanysgrifwyr e-bostail-ymgysylltu tanysgrifiwr e-bostcynulleidfa arfer facebookymgysylltu â thanysgrifwyr\nMarchnata i Ddefnyddwyr Smartwatch: Ymchwil y mae angen i chi ei Wybod


TGAU Saesneg Iaith: Arolwg o adnoddau wedi’u cyhoeddi - Hwb\nTGAU Saesneg Iaith: Arolwg o adnoddau wedi’u cyhoeddi\nCANLLAWIAU TGAU Saesneg Iaith – Arolwg o adnoddau wedi’u cyhoeddi\nArolwg o adnoddau wedi'u cyhoeddi sy'n berthnasol i'r fanyleb TGAU Saesneg Iaith newydd yng Nghymru.\nAudit of published resources suitable for GCSE English Language (for teaching from September 2015) (Saesneg yn unig) pdf 121 Kb Efallai na fydd y ffeil hon yn hygyrch.\nBydd llawer o'r adnoddau ar gael eisoes mewn rhai adrannau Saesneg ar draws Cymru.\nEr bod TGAU Saesneg Iaith CBAC, sydd wedi'i achredu gan Lywodraeth Cymru i'w addysgu o 2015 ymlaen, yn wahanol i'r rhai a fydd yn cael eu haddysgu yn Lloegr, a'r rhai a fu'n cael eu haddysgu yng Nghymru yn y gorffennol; byddai disgwyl i'r holl adnoddau Saesneg TGAU sydd wedi'u cynhyrchu'n broffesiynol barhau i fod yn ddefnyddiol yn natblygiad pwnc myfyrwyr.\nCyhoeddwyd gyntaf: 1 Mehefin 2015\nDiweddarwyd diwethaf: 1 Mehefin 2015\nCyhoeddwyd gyntaf 1 Mehefin 2015\nDiweddarwyd diwethaf 1 Mehefin 2015


Ffrydio byw corfforaethol | Cyfryngau digidol Tantrwm\nByw | Wedi’i Recordio | Rhyngweithiol\nMae dogfennu digwyddiadau corfforaethol yn cwmpasu rhan fawr o waith Cyfryngau Digidol Tantrwm. Rydym wedi helpu sefydliadau mawr a bach mewn digwyddiadau ledled y DU. O greu cysylltiadau fideo byw ar gyfer Pepsi / UEFA pan ddaeth y Gynghrair Hyrwyddwyr i Gaerdydd i ddarparu recordiad aml-camera ar gyfer diwrnodau Marks and Spencer. Rydym yn eich annog chi i gysylltu â ni yn gynnar wrth gynllunio eich digwyddiad gan y gallwn ni helpu gyda syniadau creadigol nad ydych wedi meddwl amdanynt? Mae’n gyffredin i’n tîm greu trosolwg o 3 munud o ddigwyddiad a’r gweithgareddau sy’n digwydd yn ystod ei hyd. Unwaith y bydd gennym ddealltwriaeth lawn o briff y cleientiaid, gallwn ni fynd ymlaen i greu 10 neu 20 ffilm gymdeithasol ychwanegol o’r un ffilm. Rydym hefyd yn cipio ac argraffu lluniau ar y diwrnod, yn cael cynrychiolwyr sy’n ymwneud â’r ffilmiau ei hun neu gymryd rhan mewn syniadau hyd yn oed yn fwy rhyfeddol. Mae ein stiwdio deledu arddangos fyw neu stiwdio awyr agored cludadwy ar gyfer digwyddiadau corfforaethol yn offeryn eithriadol o ddefnyddiol pan fydd angen creu sbectrwm. Cyfunwch hyn gydag effaith weledol ein Oscars, carped coch, peiriannau gemau retro a waliau fideo LED ac mae gennych chi ddigwyddiad corfforaethol gwirioneddol o gofiadwy.\nYmholia digwyddiadau corfforaethol\nDefnyddiwch eich digwyddiad i gasglu llawer o gyfochrog cyfryngau cymdeithasol\nYn eich digwyddiad, mae’n gwneud synnwyr i gael brathiadau sain gan y rhai sy’n mynychu ar ffurf cyfweliadau a gynllunnir neu byrfyfyr Vox pops . Gyda’r paratoad cywir gall hyn fod yn asgwrn cefn ymgyrch cyfryngau cymdeithasol sy’n rhedeg yn hir.\nGall Cyfryngau Digidol Tantrwm weithio gyda chi i gael neges ‘ar frand’ gan rai o’r cynadleddwyr mwyaf dynn. Mae gan ein tîm cyfweld profiadol y sgiliau a maen nhw wedi datblygu thechnegau anrhydeddus i gael y gorau gan bobl. Gallech hyd yn oed gael cyfweliadau o safon uchel a golygu brathiadau sain a ffrydio trwy gydol eich digwyddiad.\nbeth bynnag yw’r digwyddiad, rydym ni yno i chi.


Darlith Gŵyl Clochog yn torri tir newydd | Tivyside Advertiser\nDarlith Gŵyl Clochog yn torri tir newydd\nMae disgwyl i ddarlith flynyddol Gŵyl Clochog dorri tir newydd eleni.\nMae teitl y ddarlith ei hun yn air nad yw yn y geiriadur - ‘Ein Tref-famaeth’. Y darlithydd fydd Catrin Stevens o Gasllwchwr ond a fu’n byw ym Maenclochog am gyfnod.\nFel hanesydd bu’n astudio ein treftadaeth o safbwynt cyfraniad y gwragedd a chanfod nad ydyn nhw wedi cael sylw haeddiannol. Catrin yw cadeirydd Archif Menywod Cymru, mudiad a sefydlwyd ugain mlynedd nôl i dynnu sylw at gyfraniad menywod yn hanes ein gwlad.\nMae Catrin hefyd yn gyn-lywydd Merched y Wawr ac mae disgwyl i aelodau’r canghennau lleol i heidio i Neuadd Maenclochog ar nos Wener, Mehefin 21, i wrando arni. Bydd yn cyfeirio’n helaeth at fenywod Sir Benfro.\nA phan oedd yn byw ym Maenclochog fe groniclodd hanes y chwareli yn y cylch gan bwysleisio cyfraniad y gwragedd. Wyddech chi beth oedd gweithred gyntaf y gwragedd pan ddeuai’r gwŷr adref? Wel, lluo’r llwch o’u llygaid.\nBore trannoeth cynhelir Taith Gerdded Flynyddol y Preselau. Hon fydd y ddegfed daith a sefydlwyd i gofio am yr arweinwyr hynny a rwystrodd militariaeth rhag meddiannu’r bryniau ar ddiwedd y 1940au. Bydd y pererinion yn cwrdd ar ben Bwlchgwynt am ddeg o’r gloch y bore. Mae yna rai sydd wedi cerdded bob blwyddyn.\nGyda’r hwyr, eto yn Neuadd Maenclochog, cynhelir cyngerdd gan Bechgyn Jemeima o ardal Abergwaun. Mae yna gysylltiad lleol eto, am fod eu sefydlydd, Marilyn Lewis, wedi byw yn y cyffiniau am flynyddoedd lawer.


Cynhyrchwyr a Chyflenwyr Cardiau Smart Deuol Strip Magnetig - Price Factory - ZHENGDAFEI\nCardiau smart deuol strip magnetig Cerdyn deallus ddeuol gyda sglodion mewnosod sy'n caniatáu i'r cerdyn gael ei ddefnyddio mewn trafodion cyswllt a thrafod. Mae cardiau deallus deuol yn caniatáu i ddarllenwyr cerdyn gael gwybodaeth adnabod y cerdyn trwy ddefnyddio sglodyn sengl. Cydymffurfio â ISO 14443 TypeA a ...\nCardiau smart deuol strip magnetig\nCerdyn deallus deuol gyda sglodion mewnosod sy'n caniatáu i'r cerdyn gael ei ddefnyddio mewn trafodion cyswllt a thrafod. Mae cardiau deallus deuol yn caniatáu i ddarllenwyr cerdyn gael gwybodaeth adnabod y cerdyn trwy ddefnyddio sglodyn sengl.\nCydymffurfio â rhyngwyneb ISO 14443 TypeA a ISO 7816. Mae'r rhan "cyswllt" yn golygu y gellir ei ddefnyddio gyda darllenwyr corfforol, naill ai trwy stripe magnetig traddodiadol neu gyda sglodion EMV sy'n gadael iddo gael ei droi i mewn i ddarllenydd EMV.\nManyleb cardiau deuol stripe magnetig:\nCardiau deallus deuol\nLliniaru haenog, rhew, matt, Chwaraeon UV neu gais arbennig arall\nRhyngwyneb ddeuol J2A040, Jcop21 36K / 72k, J2A080, J3D081 ac ati.\n1. Rydym yn cynnig tair llwybr trawstig isel (LoCo) a chopi uchel (HiCo).\n2. Maint magnetig: 2 trac 8.4mm / 3 trac 12.7mm\n3. Lliw strwm magnetig: Glas / Coch / Aur / Arian\nOpsiwn Strôc Magnetig: 300oe, 2750oe, 4000oe\nNiferu: Jet dot / Thermo transfer / Laser engrave / UV numbering\nArgraffu cod bar\nStamp poeth: aur, arian, gwyrdd, coch, glas, ac ati\nIDU: rhif wedi'i argraffu\nURL, testun, rhif. etc amgodio / clo i ddarllen yn unig\nPecyn a chyflwyno cardiau smart deuol strip magnetig:\nCroeso cysylltwch â ni gyda'ch ymholiad o gardiau deuol stripe magnetig gyda stripe magnetig, byddai'r ateb prydlon gyda phris onest yn cael ei addo.\nHot Tags: cardiau smart deuol strip magnetig, gweithgynhyrchwyr, cyflenwyr, ffatri, cyfanwerthu, rhad, addasu, pris isel


Cystadleuaeth Cigyddiaeth Worldskills UK - Cambrian Training\nCanolbwyntia’r gystadleuaeth hon ar y sgiliau hanfodol sydd eu hangen am yrfa lwyddiannus fel Cigydd amryddawn/disgybledig yn y Diwydiant Cynhyrchu Bwyd.\nBydd y gystadleuaeth hon yn profi’ch sgiliau cyffredinol, arloesedd, creadigedd, cyflwyniad, moeseg gwaith, dull a ffordd o droi at dasgau, defnydd o’r carcas a’r prif doriadau, gwastraff ac arferion gweithio diogel a hylan.\nBydd y gystadleuaeth derfynol yn cynnwys pum tasg a fydd yn cael eu cyflawni a’u beirniadu dros ddeuddydd o flaen cynulleidfa fyw.\nTrefnir y gystadleuaeth gan Gwmni Hyfforddiant Cambrian ac fe’u cefnogir gan Gr?p Llywio’r Diwydiant a phartner cyfryngau unigryw sef y Meat Trades Journal.\nMae’r partneriaid sy’n noddi’n cynnwys Ffederasiwn Cenedlaethol y Masnachwyr Cig a Bwyd, y Sefydliad Cig, The Food & Drink Training and Education Council Ltd (ftc) ac ymgynghorydd y diwydiant, Viv Harvey.\nPa safon a ddisgwylir?\nDarganfyddwch fwy am lefel y sgiliau angenrheidiol o’r albymau Flickr hyn:\nRownd derfynol >>\nRhagbrofion Lloegr >>\nRhagbrawf Cymru >>\nLawrlwythwch gyfarwyddyd y gystadleuaeth\nPwy all roi cynnig?\nNid oes rhaid i ymgeiswyr feddu ar unrhyw gymwysterau i roi cynnig, ond ni ddylech fod wedi cwblhau lefel uwch na 4 mewn cymhwyster Rhagoriaeth Cynhyrchu Bwyd neu’r hyn sy’n gyfatebol i roi cynnig.\nRhaid i’r ymgeiswyr allu cyflawni’r tasgau a’r sgiliau canlynol i lefel foddhaol fel isafswm:\nSgiliau cyllell da gydag o leiaf 6 mis o brofiad ymarferol.\nCigyddiaeth Sylfaenol ac Eilaidd sy’n cynnwys cigyddiaeth Ar Hyd yr Uniad gydag o leiaf 6 mis o brofiad ymarferol.\nSgiliau clymu gyda chortyn da\nRhaid gallu cymysgu, gwneud, llenwi a chysylltu selsig gan ddefnyddio crwyn naturiol yn gyson\nRhaid gallu defnyddio peiriant llenwi selsig a briwio cig trydanol yn ddiogel\nRhaid gallu cyflenwi eich cyllyll, offer torri bach eich hunain\nRhaid gallu cyflenwi hambyrddau arddangos, labeli cynnyrch, ryseitiau a chyfarwyddiadau coginio lle bo angen\nY gallu i baratoi cynhyrchion parod i’w bwyta er enghraifft: peis, pasteiod, terinau, rholiau selsig (sylwch mai dim ond enghreifftiau yw’r rhain ac nad ydynt yn gyfyngedig – gweler y cyfarwyddyd am ragor o fanylion)\nRhaid gallu cynhyrchu cynhyrchion arloesol\nY gallu i baratoi cynhyrchion o’r un fath\nSawl cystadleuydd o bob sefydliad all roi cynnig?\nNid oes gennym derfyn ar nifer y cystadleuwyr a all roi cynnig o bob sefydliad ond os bydd nifer fawr yn rhoi cynnig o un sefydliad, efallai y bydd rhaid adolygu hyn.\nCam goddefol yw cam cyntaf y Cymhwyswr Cenedlaethol hwn, lle mae’n rhaid i chi gwblhau gwaith yn eich amser eich hun a’i gyflwyno i dîm y gystadleuaeth i’w feirniadu. Lawrlwythwch y ddogfen Gwybodaeth am y Dasg – Goddefol. Bydd y cystadleuwyr â’r sgôr uchaf ar draws y cam goddefol yn cael eu gwahodd i gystadlu mewn rownd fyw.\nSylwch: mae’n hanfodol i bob cystadleuydd gofrestru ar-lein gan ddefnyddio’n system gofrestru ar-lein; ni fydd unrhyw gyflwyniad a gafwyd heb gofrestriad dilys yn gymwys i’w feirniadu.\nBriff o WorldSkills UK Butchery 2017 >>


‘Ym marddoniaeth caniateir popeth’ | O'r Pedwar Gwynt\nMarged Tudur & Elis Dafydd (goln)\nRhywbeth i'w ddweud: deg o ganeuon gwleidyddol 1979-2016\nBarddas, 104tt, £8.95, Gorffennaf 2017\n‘Ym marddoniaeth caniateir popeth’\nDarllen caneuon Cymraeg ail hanner yr ugeinfed ganrif\nAr ddydd Llun y Pasg 2014, roeddwn i yn y Caban ym Mrynrefail, yn holi Steve Eaves ar gyfer fy nhraethawd hir. Bwriad y traethawd oedd gofyn a oedd wedi cael sylw haeddiannol fel bardd. Wedi cael fy swyno ers blynyddoedd gan ei gerddoriaeth, wedi mynychu gigs, wedi darllen ac ymchwilio amdano, wedi fy nghyfareddu gan ei gerddi, fy nhasg yn y Caban oedd dod i adnabod mwy ar Steve Eaves y bardd. I’r teithwyr a’r ymwelwyr rhycsaciog eraill a’r merched-canol-oed-paned-ddeg yn y caffi, mae’n debyg ei fod yn ymddangos fel rhywun digon disylw, ffwrdd-â-hi a laid back; yn ŵr heb grys a thei, yn ŵr diorchest. Dyma’r dyn a ddywedodd; ‘dyn reit brysur ydw’i / felly paid â meddwl / paid byth â meddwl / fy mod yn unig / mae gen’i fy mywyd i’w lenwi / a chymaint o ddyddia’ i’w byw.’ Geiriau sydd yn mynd â ni yn ôl i’w gyfrol gyntaf o farddoniaeth Noethni, a gyhoeddwyd yn 1983. Tybed beth fyddai ymateb ymwelwyr y Caban pe gwyddent ei fod dros y deng mlynedd ar hugain diwethaf wedi cyhoeddi dwy gyfrol a naw albwm?\nBellach, dair blynedd i ‘lawr y lôn’, rwy’n astudio ar gyfer doethuriaeth sy’n ymgais i ddarllen geiriau pum cyfansoddwr caneuon o ail hanner yr ugeinfed ganrif fel llenyddiaeth. Y pump dan sylw yw Dafydd Iwan, Geraint Jarman, Meic Stevens, David R Edwards a Steve Eaves. Er dilyn trywydd ysgolheigaidd, mae’n destun y gall sawl un uniaethu ag o. Mae gan bawb ei hoff ganeuon, gall pawb ddyfynnu geiriau o gân sydd wedi gadael argraff neu sydd wedi cyffwrdd â hwy mewn lle ac amser arbennig. Ar fy niwrnod olaf fel myfyriwr israddedig yn y Brifysgol a minnau ar fin cau’r drws am y tro olaf ar y tŷ fu’n gartref i mi a’m ffrindiau, roedd geiriau Yr Ods wedi eu serio yn fy mhen; ‘gai aros fel hyn am byth / dim cyfrifoldeb, dim math o ddiddordeb’. Geiriau oedd yn dal fy nheimladau i’r dim oedden nhw.\nYm mis Chwefror 2016, ar Ddydd Miwsig Cymru, gofynnodd Llenyddiaeth Cymru i bobl drydar eu hoff linellau o’u hoff gân. Roedd fy llif trydar i’n llawn geiriau caneuon. Dyfynnwyd Meic Stevens: ‘ac i gwpla’r llun / yn y botel, gwaddod gwin / gwaddod y môr o gariad a roddais i ti’, a Huw Chiswell: ‘ni’n meddwl bo ni’n fechgyn mawr / cerdded gyda’n tade / y llwybr hir i’r pylle’. Dyfynnwyd Cowbois Rhos Botwnnog: ‘Gwario’r geiniog / gwario’r ddima / a gwario plant na ddônt byth adra’ a Steve Eaves: ‘pan fydd popeth sy’n annwyl i chdi / yn chwalu’n yfflon / a hen ffrindiau yn cadw draw - ymlaen mae Canaan’. Ac fe ddyfynnwyd geiriau David R. Edwards; ‘y teimlad sy’n hala pobl i anghofio amser / y teimlad sy’n hala chi feddwl nad yw’r dyfodol mor flêr’. Roedd un peth yn amlwg; mae geiriau caneuon yn siarad efo pobl.\nAr un wedd, geiriau caneuon yw’r farddoniaeth fyw heddiw. Maen nhw’n eiriau sy’n cydio, maen nhw’n fyrlymus ac maen nhw’n boblogaidd. Mae synnwyr yn dweud mai’r gerddoriaeth sy’n gyfrifol am eu poblogeiddio ac na fyddent wedi cael yr un effaith pe baent wedi eu cyhoeddi’n foel ac yn ddigyfeiliant; ond eto, mae’r geiriau hyn ar ryw bwynt yn llwyddo i sefyll ar eu pennau eu hunain ac yn annibynnol ar y gerddoriaeth hefyd. Cymerer ‘Adra’ Gwyneth Glyn, ‘Angor’ Tudur Huws Jones a ‘Pam fod eira’n wyn?’ Dafydd Iwan fel enghreifftiau.\nMae’n rhaid gofyn y cwestiwn ai fel beirdd ynteu fel cerddorion y dylid synio yn bennaf am y cyfansoddwyr hyn? A ellir gwahanu’r ddeubeth? Ys dywed Gwyn Thomas; ‘Fe all geiriau cân fod yn farddoniaeth, ond dydi geiriau pob cân yn sicr ddim yn farddoniaeth.’ Bob Dylan – y gŵr a enillodd Wobr Nobel am Lenyddiaeth ‘for having created new poetic expressions within the great American song tradition’ – ganodd a’i dafod yn ei foch: ‘Yippee! I'm a poet, and I know it / Hope I don't blow it.’ Yntau hefyd ddywedodd: ‘Anything I can sing, I call a song. Anything I can’t sing, I call a poem.’ Gwn fy mod yn mynd yn groes i ddymuniadau rhai o’n cyfansoddwyr drwy ddehongli geiriau eu caneuon fel llenyddiaeth. Yn ‘Y Trên Olaf Adref’, y casgliad o ganeuon cyfoes a olygwyd gan Steve Eaves, dywed fel hyn yn y Rhagair:\nY peth cyntaf i’w ddweud wrth gyflwyno’r casgliad hwn yw nad llyfr o farddoniaeth mohono. Anghymwynas â’r awduron fyddai beirniadu’r caneuon hyn yn ôl y safonau a chanllawiau a roir ar waith mewn beirniadaeth lenyddol draddodiadol. Cyfrwng mynegiant unigryw yw’r canu pop Cymraeg, ac y mae amodau creu’r caneuon hyn, a’u hamcanion hefyd, yn bur wahanol i’r hyn a gewch mewn ffurfiau llenyddol.\nMae gan Steve Eaves bwynt teg. Eto, o ddarllen geiriau’r caneuon fel llenyddiaeth, yr hyn sy’n fy nharo yw bod gan y cyfansoddwyr hyn rywbeth gwirioneddol gwerth ei ddweud. Adrian Mitchell ddywedodd fod y rhan fwyaf o bobl yn anwybyddu barddoniaeth, am fod barddoniaeth yn anwybyddu’r rhan fwyaf o bobl. Nid yw hynny’n wir am y cyfansoddwyr hyn. Yr hyn a wnânt yw rhoi llwyfan i bobl a anwybyddwyd fwy neu lai gan feirdd Cymraeg a’r sîn lenyddol draddodiadol Gymraeg. Pobl fel y ‘ferch o’r ffatri wlân’ a ddarluniwyd mor gofiadwy gan Meic Stevens. Pobl ddifreintiedig a llawer ohonynt wedi’u dadrithio yw pobl Jarman hefyd. Dyna’r ‘cwd’ a ddarlunnir ganddo yn Macsen (1983) sy’n\nMethu talu’r bil\nac mae’i gariad swil\nyn disgwyl babi.\nMae o angen ffisig sy’ ddim ar gael gan y meddyg,\nmae’r cwd yn ateb nôl,\nmethu cael dim dôl.\nDarlunio pobl wedi mynd i rigol bywyd a wna Steve Eaves hefyd, fel y ferch sy’n teithio ar fws ‘Traws Cambria’ sydd heb freuddwyd na gobeithion mawr, ‘dim byd ond sêt reit glyd / ar fws sy’n teithio drwy’r glaw’. Rhydd lais i’r ‘hogia cyffredin’ sy’n ‘gweithio fel ffyliaid blinedig blin’ a’r ‘pobol golledig’, fel y ferch yn ‘Pymtheg Mlynedd’ sy’n teimlo\nnid fel hyn ro’n i isio byw, na,\nmae rhywbeth yn fy nghorddi o hyd,\nllais yn galw 'tyrd allan i ddawnsio yn y glaw\na chodi dau fys ar y byd'\nPobl yw'r rhain sydd, fel y dywedodd Steve Eaves yn ‘Nos Sadwrn’, yn rhan o’r ‘genhedlaeth gyfan’ sy’n ‘wych o ddiamcan’.\nMae gan y cyfansoddwyr hyn lygad i weld a gallu i gyflwyno pobl a negeseuon drwy gyfrwng delweddau syml, cynnil. Pwy all anghofio ddweud crafog-gignoeth David R Edwards yn ‘Cân i Gymry’?\nAm ddyfodol yr iaith yn enwedig.\nSyth mas o set Dinas.\nAc er yn fwy parchus ei fynegiant, mae geiriau Dafydd Iwan yntau wedi cydio. Meddylier am alwad gadarnhaol ‘Yma o Hyd’. Hyd yn oed heddiw, pan fo pethau’n ddu arnom fel cenedl, mi fydd rhywun yn siŵr o ddefnyddio’r ymadrodd ‘Ry’n ni yma o hyd!’ Heb fwriadu bron, mae’r cyfansoddwyr hyn wedi mynd â geiriau eu caneuon at gynulleidfa ehangach na’r bardd traddodiadol. Os nad yw’r gynulleidfa honno yn sylweddoli eu bod yn gwrando ar farddoniaeth, y nhw, yn gwbl ddiarwybod iddynt eu hunain, yw’r gynulleidfa yn anad neb arall sydd wedi rhoi sylw haeddiannol i’r cyfansoddwyr hyn. Ac yn ddistaw bach, byddai hynny yn eu plesio yn fawr rwy’n siŵr.\nRhaid gofyn y cwestiwn pam na roddwyd y sylw dyladwy i eiriau’r cyfansoddwyr cyn hyn? Mae Geraint Jarman, Steve Eaves ac yn fwy diweddar, David R Edwards, wedi cyhoeddi cyfrolau o farddoniaeth (cofier mai bardd oedd Geraint Jarman i ddechrau; yn ddiweddarach y daeth y cerddor reggae). Ond cyfrolau yw’r rhain a gafodd eu hanwybyddu fwy neu lai gan adolygwyr a’r wasg Gymraeg. A dyma fwy o gwestiynau’n codi. Pam na chafodd y cyfrolau hyn sylw? Beth oedd i gyfrif am hynny? Ai am eu bod yn gwisgo label sy’n wahanol i un y dylai bardd yng Nghymru ei gario? Hynny yw, nad yw’r ‘ID’ na’r ‘DNA’ iawn ganddynt? Yn sicr, mae geiriau’r cyfansoddwyr hyn yn haeddu cael eu darllen fel llenyddiaeth yn hytrach nag fel ffenomen hanesyddol yn unig.\nBeth bynnag fo barn rhywun am drin geiriau caneuon fel llenyddiaeth, mae’n werth cofio geiriau Geraint Jarman yn y gerdd ‘Beirdd Ifanc’ (Eira Cariad, 1970):\nYsgrifennwch fel y mynnoch\nmewn unrhyw ddull a ddymunoch\nmae gormod o waed wedi llifo dan y bont\ni ni fynd ’mlaen dan gredu\nmai un ffordd yn unig sy’n gywir.\nYm marddoniaeth caniateir popeth.\nDim ond gyda’r un amod hwn\nmae’n rhaid i chwi wella ar y dudalen wag.\nMae Marged Tudur yn olygodd y gyfrol Rhywbeth i'w ddweud: deg o ganeuon gwleidyddol 1979-2016 (Barddas, 2017) ar y cyd ag Elis Dafydd.\nCerddoriaeth, Barddoniaeth, Marged Tudur\nAdrian Mitchell ddywedodd fod y rhan fwyaf o bobl yn anwybyddu barddoniaeth, am fod barddoniaeth yn anwybyddu’r rhan fwyaf o bobl\nDyddiad cyhoeddi: 26·07·2017


Rwy'n cynnig llu o wasanaethau i weddu i wahanol anghenion gwahanol fy holl gleientiaid. Mae'r rhain yn cynnwys sesiynau o Hyfforddiant Personol ar sail un i un a grŵp, amrywiaeth eang o ddosbarthiadau dwys ond cyffrous a gwerth chweil yn ogystal â Chynllun Maeth cyflawn sy'n addas i chi.\nIsod mae manylion am yr holl wasanaethau rwy'n eu darparu.\nMaethiad o bosib yw'r rhan bwysicaf o unrhyw un sy'n hyfforddi, p'un ai i ddod yn fain, yn fwy tôn neu'n syml i fwynhau ffordd iachach o fyw. Mewn gwirionedd, mae'n debyg hyd yn oed yn bwysicach na'r ymarfer corff ei hun oherwydd heb y maeth cywir, ni fydd eich nodau a'ch uchelgeisiau yn cael eu cyflawni.\nYr hyn y byddaf yn gallu ei gynnig i bob un o'm cleientiaid yw Cynllun Maeth wedi'i strwythuro'n llawn a fydd yn sicrhau eich bod chi'n cael y prydau cywir y tu mewn i'ch corff a hefyd pryd i gael pob pryd trwy gydol y dydd. Gyda mi fe gewch y cynllun gorau un i'ch gosod ar eich ffordd i ddod y fersiwn orau ohonoch yn y pen draw.\nBeth yw HIIT y gallech chi ei ychwanegu? Mae HIIT (abbr ar gyfer Hyfforddiant Cyfnod Dwysedd Uchel) yn cyfuno pyliau byr o weithgaredd gyda chyfnodau byr iawn o orffwys. Yn y bôn, gyda hyfforddiant o'r fath, byddwn yn eich gweithio hyd eithaf eich gallu yn ystod yr hyrddiadau byr hynny o ymarfer corff i helpu i wella'ch lefelau ffitrwydd cyffredinol ond ar yr un pryd, maent yn hwyl ac yn gyffrous a byddwch wrth eich bodd â nhw.\nFel rhan o fy ngwasanaethau, byddaf fel arfer yn cynnal HIIT yn nodweddiadol fel rhan o ddosbarth yn hytrach nag ar sail un i un er y gallaf ei gynnig fel rhan o wasanaeth un i un hefyd.\nMae cymaint o fuddion cadarnhaol i'r math hwn o hyfforddiant gan gynnwys y gallu i losgi mwy o fraster yn ystod eich sesiwn, lefel uwch o ddygnwch yn ogystal â gwell iechyd cardiofasgwlaidd.\nDosbarthiadau Troelli, a elwir hefyd yn Beicio Dan Do, yw un o'r prif wasanaethau rwy'n eu cynnig i bob un o'n cleientiaid a darpar gleientiaid. Mae'r dosbarthiadau hyn yn uchel iawn yn eu dwyster ac yn canolbwyntio ar gryfder, dygnwch ac adferiad.\nMae natur y dosbarthiadau hyn yn golygu, os mai'ch cynllun yw colli pwysau neu ollwng ychydig bunnoedd, byddwch chi'n synnu o glywed y byddwch chi'n llosgi llawer mwy o galorïau yn gynt o lawer na phe byddech chi'n syml yn mynd am redeg neu loncian ysgafn.\nUn o fy ngwasanaethau mwyaf poblogaidd sydd gen i i'w cynnig yw dosbarthiadau Hyfforddiant Cylchdaith. Mae'r dosbarthiadau cyflym hyn yn canolbwyntio ar wneud ymarferion penodol ar gyfer cyfnodau byr, penodol ar y tro a byddant yn helpu i wella'ch holl brif gyhyrau ystumiol.\nAr y cyfan, bydd Training Circuit yn helpu i wella eich lefelau ffitrwydd a chryfder aerobig a hefyd yn eich helpu i losgi llawer o galorïau!\nYn ddwys ond yn gwbl addasadwy i bob unigolyn, rydych yn sicr o brofi lefel o ymarfer corff sy'n cynnwys llawer o ordewdra heb fod yn or-flinedig, yn enwedig os nad ydych erioed wedi profi'r gweithgaredd cyffrous hwn.\nFfôn: 07123 456789\n© 2020 | Megan Williams - Gwefan gan DMigital


Y trydydd brechlyn Covid-19 yn cyrraedd Cymru | LLYW.CYMRU\nMae’r trydydd brechlyn Covid-19 yn cael ei gyflwyno ledled Cymru o heddiw ymlaen, a chleifion yn Sir Gaerfyrddin fydd y rhai cyntaf yn y Deyrnas Unedig i'w dderbyn.\nFe wnaeth yr Asiantaeth Rheoleiddio Meddyginiaethau a Chynhyrchion Gofal Iechyd (MHRA) gymeradwyo’r brechlyn Moderna fel un diogel ac effeithiol fis Ionawr 2021 ar ôl treialon clinigol llym.\nCyrhaeddodd cyflenwadau Gymru ddoe (dydd Mawrth 6 Ebrill) ac anfonwyd 5,000 o ddosau i ganolfannau brechu yn ardal Bwrdd Iechyd Prifysgol Hywel Dda.\nBydd y dosau cyntaf yn cael eu rhoi yn Ysbyty Cyffredinol Glangwili, Caerfyrddin heddiw (7 Ebrill).\nMae'r brechlyn Moderna yn frechlyn dau ddos sy’n cael eu rhoi o fewn cyfnod o rhwng pedair a 12 wythnos.\n"Dyma garreg filltir allweddol arall yn ein brwydr yn erbyn y pandemig Covid-19. Mae cael trydydd brechlyn i'w ddefnyddio yng Nghymru yn ychwanegu'n sylweddol at ein hamddiffyniad yn erbyn y coronafeirws a bydd yn helpu i ddiogelu ein pobl fwyaf agored i niwed.\n"Mae pob brechiad a roddir i rywun yng Nghymru yn fuddugoliaeth fach yn erbyn y feirws ac rydym yn annog pawb i fynd i gael eu brechu pan gânt eu gwahodd.\n"Os na all pobl fynychu eu hapwyntiad rydym yn gofyn iddynt roi gwybod i'r bwrdd iechyd drwy'r manylion cyswllt yn eu gwahoddiad, gan y gellir cynnig y slot brechu i rywun arall yn hytrach na’i wastraffu.\n"Unwaith y byddwch wedi cael eich brechu, dylech barhau i ddilyn y canllawiau, cadw ddau fetr ar wahân, golchi eich dwylo a gwisgo gorchudd wyneb i ddiogelu'r rhai o'ch cwmpas.\n"Hoffwn ddiolch i bawb sydd wedi bod yn gweithio'n ddiflino i ddarparu'r brechiadau ledled Cymru a'n helpu i gyrraedd ein hail garreg filltir o gynnig brechiad i bob grŵp blaenoriaeth yng ngham 1. Hoffwn ddiolch hefyd i'r 1.5 miliwn o bobl yng Nghymru sydd eisoes wedi dod i gael eu brechu ac wedi gwneud eu rhan yn yr ymdrech genedlaethol hon."\n"Rydym yn falch iawn o allu cael y brechlyn Moderna i'w ddefnyddio ar draws gorllewin Cymru.\n"Byddwn yn defnyddio'r brechlyn newydd hwn, ochr yn ochr â brechlyn Rhydychen Astra-Zeneca, i barhau i ddarparu’r rhaglen frechu i'n cymunedau yn Sir Gaerfyrddin, Ceredigion a Sir Benfro.\n"Rydym yn hynod ffodus o gael trydydd brechlyn yng Nghymru – un sy’n para’n hir ac sy’n hawdd ei gludo – i’n helpu i ddarparu'r rhaglen frechu i glinigau bach ar draws ein cymunedau gwledig."


Ffatri Peiriannau Llenwi a Selio Hylif - Gwneuthurwyr, Cyflenwyr Peiriannau Llenwi a Selio Hylif Tsieina\nPeiriant Llenwi a Selio Hylif HGS-240 (P15)\nPerfformiad a nodwedd Capasiti uchel, cyflymder uchel, manwl gywirdeb uchel, a rheolwr cynnig uwch. Rheoli rheoleiddio cyflymder trosi amledd di-gam. Rheolaeth modur servo. Rhyngwyneb dynol-beiriant. Tyniant ffilm Servo. Mae ailosod y mowld a'i addasiad hyd yn gyfleus ac yn hawdd i'w weithredu. Datgloi awtomatig, torri a phlygu ffilm rholio. Mae ganddo swyddogaeth alinio patrwm cadarnhaol a negyddol gyda dyfais ffotodrydanol. Gan fod gwaelod y botel yn wastad, gall sefyll ...\nPeiriant Llenwi a Selio Hylif HYLGX-2\nLlinell pacio e-hylif Mae'r llinell bacio hon yn cynnwys bwrdd bwydo poteli, peiriant llenwi, peiriant capio, peiriant labelu. Mae'n arbennig ar gyfer pacio e-hylif. Mae'r llinell gyfan wedi'u cynllunio yn unol â safon GMP, mae'r holl rannau sy'n cysylltu â'r deunydd wedi'u gwneud o ddur gwrthstaen o ansawdd uchel. Ac mae'n berthnasol i wahanol fathau o boteli. Mae'n offer delfrydol ar gyfer diwydiannau cosmetig fferyllol cemegol. Gellir addasu math 1.Linear, pob peiriant redeg yn annibynnol, ar gyfer vario ...\nPerfformiad a nodwedd Mae'n mabwysiadu rheolaeth PLC a rheoleiddio cyflymder trosi amledd di-gam. Mae'r prosesau gweithio fel dad-dynnu, ffurfio plastig, llenwi, argraffu rhifau swp, indentation, dyrnu a thorri yn cael eu cwblhau'n awtomatig gan y rhaglen. Mae'n mabwysiadu dyfais rhyngwyneb peiriant-dynol, sydd â gweithrediad syml. Nid oes gan y llenwad unrhyw ddiferu, byrlymu na gorlifo. Mae'r rhannau sy'n cysylltu â meddygaeth i gyd yn mabwysiadu deunydd dur gwrthstaen o ansawdd uchel, sy'n cwrdd â GMP ...


BBC - Blog Vaughan Roderick - : Rhodri yn ffau'r llewod\nRhodri yn ffau'r llewod\nVaughan Roderick | 11:53, Dydd Mercher, 13 Mehefin 2007\nFe fydd Rhodri Morgan yn cwrdd ag Aelodau Seneddol Llafur Cymru yn San Steffan y prynhawn yma i geisio eu hargyhoeddi o'r angen am glymblaid a Phlaid Cymru. Mae'r dasg yn un anodd gyda'r nifer o aelodau'n gwrthwynebu unrhyw amserlen ar gyfer cynnal refferendwm ar bwerau llawn i'r cynulliad. Mae agwedd yr aelodau yn hollbwysig gan fod Plaid Cymru ym mynnu cael addewid pendant y byddai'r Blaid lafur gyfan yn ymgyrchu dros bleidlais "Ie" mewn refferendwm- syniad sy'n wrthun i rai yn Llundain.\nMae rhai Aelodau Seneddol hefyd yn bwriadu mynnu bod unrhyw gytundeb a Phlaid Cymru yn derbyn sêl bendith trwch y blaid er na ddigwyddodd hynny yn achos y cytundeb a'r Democratiaid Rhyddfrydol.\n1. Am 12:46 ar 13 Mehefin 2007, ysgrifennodd Helen:\nDyma'r drwg o fod yn ddarostyngedig i anghenfil o blaid sydd ag Aelodau Seneddol yn San Steffan nad ydynt, o anghenraid, wedi'u 'Cymreigio' i'r un graddau â'r ACau yng Nghaerdydd. Croesaf fy mysedd, serch hynny, y goresgynnant unrhyw rwystrau a fo o'u blaenau, er mwyn cael clymblaid ar y chwith a fydd â mandad gan drwch y pleidleiswyr. Mynnaf o hyd mai dyma'r opsiwn gorau, ac mai 'cysgu gyda'r gelyn' fyddai opsiwn yr 'enfys', neu'r 'mirage' chwedl Rod Richards (Golwg, rai wythnosau'n ôl, a chyda llaw, nid yn aml iawn y byddaf yn cytuno â'r cyn-wleidydd hwnnw!).\n2. Am 14:05 ar 13 Mehefin 2007, ysgrifennodd D. Enw:\nOs yw Llafur yn cefnogi refferndewm ar ragor o bwer i Gymru fydd hyn yn golygu llai o ASau (Llafur) o Gymru?\nOs felly, fydd Llafur byth eto yn rheoli yn San Steffan!\n3. Am 19:38 ar 13 Mehefin 2007, ysgrifennodd Eirian:\nYr hyn sydd yn bwysig yn awr yw bod y Blaid Lafur yn gosod ger bron beth bynnag sydd yn cyfateb i Gyngor Cenedlaethol Plaid Cymru o'r telerau a gytunir gan y cyrff negodi clymblaid o fewn amser rhesymol, a bod Plaid Cymru yn cyflwyno y ddwy gytundeb clymbleidio y mae hithau wedi'i negodi i'w Chyngor Cenedlaethol. Oni wneir hynny bydd y gwrthwynebwyr i glymblaid rhwng y ddwy ar dir i gwyno nad yw'r cytundeb wedi cael ei gymeradwyo gan gynrychiolwyr yr aelodau cyffredin.\nOs ceir cydsyniad yr aelodau ar lawr gwlad trwy cynrychiolwyr ei canghennau ac etholaethau yna bydd yr arweinwyr ar dir cadarn i fwrw ymlaen. Heb hynny nid yw cytundeb i ymgyrchu dros bleidlais cadarnhaol mewn refferendwm ar bwerau cyfatebol i Senedd yr Alban yn werth dim.\nCofier na fu'r Blaid Lafur yn ddigon cryf i fedru dosbarthu ei llenyddiaeth o ddrws i ddrws ymhob etholaeth degawd yn ol ac y mae ei haelodaeth wedi heneiddio ers hynny.\nNi fyddai'n beth doeth ychwaith i Bwyllgor Gwaith Plaid Cymru i amddifadu ei Chyngor Cenedlaethol rhag trafod y ddwy gytundeb. Mae cael y dewis a cholli yn hollol wahanol i gael eich amddifadu o'r dewis hwnnw.\n4. Am 19:44 ar 13 Mehefin 2007, ysgrifennodd Bil:\nOnd yw'r holl banic yma i Lafur ffurfio clymblaid gyda Plaid Cymru braidd yn ffals - nid Llafur heddiw yw'r Llafur sosialaidd cadarn y cofiwn amdano yn y gorffennol. Dwi'n tueddu i gredu bod Blair wedi newid Llafur y tu hwnt i unrhyw achubiaeth. Bellach rhaid symud ymlaen a gweld bod hyd yn oed y Ceidwadwyr (gelynion pennaf cenedligrwydd Cymru ar un adeg) bellach yn gymwys i haeddu bod yn rhan o lywodraeth Cymru. Mae yma gyfle euraidd i symud agenda gwleidyddiaeth ymlaen i greu consensws barn ymysg gwleidyddion ar rai materion allweddol; - prysured y dydd.\n5. Am 20:41 ar 13 Mehefin 2007, ysgrifennodd D thoams:\n"'cysgu gyda'r gelyn' fyddai opsiwn yr 'enfys'".....Digon teg Helen. Ond os ddigwyddith y briodas rhwng Plaid a Llafur, cofia'r ymadrodd "hug them close and strangle them slowly" neu falle (fel rwy't ti'n awgrumu) fydd pethe'n wahanol y tro hwn. Cymer ofal. Hi Hi!\n6. Am 00:58 ar 14 Mehefin 2007, ysgrifennodd Bwbach:\nOs yw Llafur yn cynnig deddf iaith a grym gwirioneddol i Lywodraeth Cymru, all rhywun esbonio i mi beth fydd swyddogaeth Plaid Cymru wedi hynny?\n7. Am 10:22 ar 14 Mehefin 2007, ysgrifennodd Helen:\nDyna'r union reswm pam y mae angen i Blaid Cymru sefyll yn gryf ar y mater o gael Senedd ddeddfwriaethol lawn, yn ogystal ag ar faterion eraill, megis addysg, iechyd a chyfiawnder cymdeithasol, sy'n agos iawn at galonnau pawb o fewn y Blaid. Mae'n wir fod y dyn Blêr wedi gweddnewid ei blaid ei hun, ar lawer i ystyr, ond dyma enghraifft dda o'r modd y mae'r Blaid Lafur yng Nghymru'n wahanol i'w chyfnither (nid ei chwaer!) dros y ffin (sylwer ar y gwahaniaeth, er enghraifft, rhwng Peter Hain a Rhodri Morgan yn hyn o beth).\nCredaf ei bod yn rhy gynnar eto sôn am hawliau Senedd Cymru i godi trethi ac, yn y pen draw, i bennu graddfeydd trethi, ond bydd yn rhaid codi'r mater hwn hefyd ymhen rhai blynyddoedd.\nOfn y Blaid Lafur, ac mae hyn yn ofn dealladwy, o safbwynt yr anghenfil dros y ffin, yw y gallai annibyniaeth lwyr i Gymru a'r Alban arwain, yn y pen draw, at yr hyn a fyddai i bob pwrpas yn wladwriaeth Seisnig barhaol las, gydag etholiadau seneddol mewn enw yn unig bob 5 mlynedd!\nYn sicr, o fewn unrhyw Gymru wirioneddol annibynnol a fo gennym yn y dyfodol, mae'n rhesymol tybio y byddai Plaid Cymru fel rydym ni'n ei hadnabod yn dod i ben. Yn ei lle, byddai gwahanol bleidiau ar dde, y canol a'r chwith ac, yn fy marn i, y chwith a'r canol fyddai'r prif bleidiau, a phlaid/pleidiau'r dde yn cynrychioli lleiafrif bach iawn o bobl, ond mater hollol wahanol yw hwn - damcaniaeth a drafodir ymhen rhai blynyddoedd, yn ôl pob tebyg.


Paned Perffaith | Lowri Haf Cooke\n← Louboutin ym Mhenylan\nCar(iad) cyntaf: Cyrmit, Caerdydd a fi →\nCofnodwyd ar Chwefror 20, 2012\tgan lowrihafcooke\nDafliad carreg o nghartre i ym Mhenylan y mae un o gaffis gore’r ddinas, Waterloo Gardens Teahouse, a sefydlwyd gan Kas Ali ar safle hen siop gigydd ger Nant Lleucu.\nYno, ceir dewis helaeth o dê, a choffi- sy’n egluro pam ddaeth y tŷ tê i’r brig yng nghystadleuaeth “Siop Goffi Orau Prydain” yn 2009- yn ogystal â detholiad nefolaidd o deisennau gan gynnwys mathau figanaidd a di-wenith.\nCynhyrchir pob un teisen gan drigolion lleol yn ardal y Rhath, ac ymhlith y mwyaf poblogaidd y mae’r gacen uchod, sef Sbwng Eirin Mair ac Ysgawen (Goosberry & Elderflower Sponge).\nYmysg eu staff cyfeillgar a gwybodus y mae Alex o’r band gwych lleol Islet a’r Awstraliad Nat Williams, o Brisbane. Toc cyn gadael am daith i Melbourne ddiwedd Medi 2011, fe fues i’n ymchwilio i’r ddinas dros baned hyfryd o Chai Latte a Myffin Mefus.\nAr ôl deall mod i’n teithio i Awstralia, eglurodd Nat fod Melbourne yn ddinas sydd yn adnabyddus iawn am ei siopau coffi. Fe awgrymodd e sawl café gan gynnwys Proud Mary yn ardal Collingwood a Brother Baba Budan ar Little Bourke Street yng nghanol y dre.\nPan gyrhaeddais i Melbourne, ces fy llorio’n llwyr gan safon y coffi ym mhob un café yr es iddo, gan gynnwys y Cafe Latte uchod, yn Brother Baba Budan. Cyn hyn, ro’n i o dan yr argraff mai yn yr Eidal y gweinir coffi gorau’r blaned, ond mae’r angerdd ac arbenigedd a geir ymysg baristas Melbourne yn cyfiawnhau pam y cyfeirir at y ddinas fel Seattle Hemisffer y De.\nBlebynnag yr es i am Latte, Cappuccino neu’r “Flat White” lleol, derbyniais ddarn o gelf, diolch i’r arbenigedd cyffredinol mewn “Poured-Latte Art”. Ac roedd archebu paned o dê yn brofiad yr un mor bleserus, gan fod gweinyddwyr Melbourne yn dal i lynnu at un o ddefodau trefedigaethol y ddinas, wrth weini cwpan a soser a thebot yn hytrach na’r mwg o dê tramp sy’n gyfarwydd ni.\nYm mhob un siop goffi, gofynnais i’r gweinyddwyr i awgrymu eu hoff gaffis nhw, ac felly o Brother Baba Budan, dilynais gadwyn o argymhellion i Cafe Journal, Degraves, Cafe e Torta, Hopetoun Tea Rooms a Caffi Kotch Lane.\nFel y gwelwch chi, es i amdani go iawn. Pan ddychwelais i adre, es i’n syth nol i Waterloo Gardens Teahouse i ddiolch i Nat am gyflwyno byd o baneidiau bendigedig i mi, a bob tro fydda i’n galw fewn am Chai Latte neu Flat White mi fydda i’n ystyried safon, arbenigedd ac angerdd pur y criw yma ym Mhenylan, sydd – yn fy marn i- gystal ag unrhyw barista ym Melbourne.\nCafodd y cofnod ei gyhoeddi yn Caffi. Gosod Nod Tudalen i'r ddolen barhaol.\nChwefror 20, 2012 yn 9:31 PM\nNewydd ddod o hyd i dy flog a dwi’n mwynhau yn fawr – jyst be sy angen!\nChwefror 21, 2012 yn 11:40 AM\nDiolch yn fawr- dwi’n cytuno’n llwyr! Bydd y llyfr yn dra gwahanol, felly ma’r blog ma’n gweithredu fel DVD Special Features & Extras!


Y Tiwtor » Cystadleuaeth\nRoedd nifer o atebion wedi dod i law yn dilyn cystadleuaeth y rhifyn diwethaf. Y dyddiad cau oedd Hydref 30 a’r wobr yw tocyn llyfr gwerth £20 yn rhoddedig gan CBAC. Y cwestiwn oedd:\nPwy oedd wedi cyflwyno’r tystysgrifau i ddysgwyr llwyddiannus yn y seremoni ym Maes D adeg yr Eisteddfod Genedlaethol eleni?\nYr ateb wrth gwrs yw Angharad Mair a’r enillydd yw G. Rice o Gaerdydd. Llongyfarchiadau mawr i chi!\nDyma gystadleuaeth newydd sbon felly, a medrwch anfon eich ateb trwy fynd i’r adran Cysylltu. Mae gennym wobr gyffrous tu hwnt y tro hwn.\nMae llawer o sôn yn y rhifyn hwn am Landudno ac yn arbennig am y gynhadledd i diwtoriaid Cymraeg i Oedolion a gynhaliwyd yn ddiweddar yn Venue Cymru. Lleoliad ysblennydd gyda chyfleusterau cyfoes o bob math. Cynhelir sioeau o bob rhan o’r byd yno, yn ogystal â chynadleddau ac arddangosfeydd. Mae Venue Cymru hefyd wedi ymrwymo i ehangu ei hapêl i'r gymuned gyfan ac mae'r Theatr fawr a geir yno wedi sefydlu nifer o fentrau a phrosiectau er mwyn hwyluso'r gwaith hwn. Un o’r mentrau hyn yw cynnig wythnos o brofiad gwaith i bob sefydliad addysgol yn Sir Conwy.\nMae’r lleoliad yn denu rhai o sêr mwyaf y byd adloniant, a bydd Rhod Gilbert, Lesley Garrett, Paul Weller a Chwmni Syrcas Moscow yn ymddangos yno yn y dyfodol agos, i enwi dim ond rhai o’r artistiaid hynny.\nO gofio cysylltiad agos Rhod Gilbert â’r maes Cymraeg i Oedolion (pwy sy’n cofio’r Big Welsh Challenge?) rydym yn ffodus iawn i allu cynnig pâr o docynnau i fynd i weld Rhod Gilbert ar Chwefror 24, 2010 yn Venue Cymru, Llandudno fel gwobr y gystadleuaeth yn y rhifyn hwn. Mae’n diolch yn fawr i Venue Cymru am y wobr hael hon. Y dyddiad cau y tro hwn yw Ionawr 20. Felly brysiwch!\nY cwestiwn yw:\nBeth yw enw’r graig fawr enwog yn Llandudno?


Gelliswick Church in Wales VC Primary School | Sefydliad Dysgu a Gwaith\nMae Ysgol Gelliswick wedi rhoi Ymgysylltu â Theuluoedd a’r Gymuned wrth galon bywyd yr ysgol. Mae gweithgareddau teuluol yn digwydd yn yr ysgol bob diwrnod o’r wythnos a’r ystafell gymunedol yw’r lle cyntaf y cewch fynediad iddo wrth gyrraedd yr adeilad.\nPan benderfynodd yr awdurdod lleol gau’r ddwy ysgol oedd yn gwasanaethu cymunedau Hakin a Hubberston cododd peth gwrthwynebiad ac ansicrwydd.\nCyn agoriad swyddogol yr ysgol newydd, sicrhaodd y Pennaeth gyllid i gefnogi prosiectau ar gyfer codi pontydd rhwng y cymunedau, oedd yn bryderus ynglŷn â gweld eu plant yn symud i ysgol newydd. Dywed y Pennaeth, Nick Dyer, “Yr her i’r ysgol oedd ymestyn at y rhieni mewn ffordd a fyddai’n dod â’r gymuned at ei gilydd, a fyddai’n golygu nid yn unig bontio esmwyth i’r ysgol newydd ond a fyddai’n drawsffurfiol o ran sgiliau, uchelgais a rhagolygon i’r dyfodol. Dyna pam i ni wneud ymrwymiad o’r dechrau i gefnogi dysgu fel teulu.”\nMae’r gymuned yn cynnwys un o’r wardiau gyda mwyaf o amddifadedd economaidd yng Nghymru, lle mae llawer o blant yn byw mewn tlodi. Ers Medi 2017 mae mwy na 70 o wahanol gyrsiau wedi eu cynnal yn yr ysgol, gyda 187 o oedolion rhwng 18-81 oed yn eu dilyn.\nMae cyrsiau’n helpu oedolion i ddatblygu eu sgiliau hanfodol a’u gallu i gefnogi eu plant mewn Saesneg a Mathemateg. Mae’r ysgol hefyd wedi ariannu ystod o gyrsiau sy’n ymgorffori sgiliau hanfodol mewn ffordd greadigol - trwy ffotograffiaeth, codio, celf, crochenwaith a chwarae Ukelele. I baratoi ar gyfer lansio’r ysgol Newydd daeth y gymuned at ei gilydd i gynhyrchu ffenestri gwydr lliw a llyfr etifeddiaeth ffotograffig. Daeth côr cymunedol hefyd i fodolaeth.\nNick Dyer sy’n esbonio: “Mae arweinwyr yn yr ysgol yncydnabod, os yw plant yn mynd i ddysgu go iawn, bod rhaid iddyn nhw gael eu symbylu trwy wybod fod eraill, ac yn bwysicaf oll eu teuluoedd, yn credu ynddyn nhw. Mae’n beth pwerus i blant weld oedolion yn dewis dysgu. Mae’n arbennig o bwerus os mai eu rhieni nhw’u hunain yw’r oedolion hynny a’u bod yn dysgu gyda’i gilydd.”\nCarol Mayled o Sbardun sy’n gyfrifol am ymgysylltu â theuluoedd ar y cyrsiau: “Rwy’n gweld fy myfyrwyr yn brwydro ym mhob tywydd i ddod i’r ysgol a dysgu sgiliau newydd, naill ai iddyn nhw’u hunain neu gyda’u plant. Mae Ysgol Gelliswick yn lle y mae fy myfyrwyr yn teimlo’n gyfforddus yn dod iddo, maen nhw’n dod am eu bod yn moyn dod, ac maen nhw’n dod am eu bod eisiau gwneud gwahaniaeth.”\nMae’r ymgysylltu cymunedol bellach mor gryf nes bod rhieni wedi helpu i godi mwy na £16,000 i gefnogi gweithgareddau teuluol. Mae rhieni’n gwirfoddoli eu hamser fel gweithwyr creche i helpu teuluoedd eraill I ddod yn rhan o’r dysgu fel teulu. Mae eraill yn cymhwyso I ddod yn Gymorthyddion Dysgu yn yr ysgol.\nMae’r effaith yn cael ei deimlo yn y gymuned ehangach – erbyn hyn mae rhieni’n cymryd rhan weithgar mewn adfywio Hakin a Hubberston. Mae dysgwyr sy’n oedolion yn helpu i ffurfio dyfodol yr ardal, mae rhai wedi cymryd swyddi ar bwyllgor Buddsoddi Lleol ac etholwyd un rhiant yn Faer Aberdaugleddau.\nDyweodd yr enwebydd, Cydlynydd Sbardun Laura Phillips, “Mae Ysgol Gelliswick wedi rhoi’r gymuned wrth galon ei datblygiad… a diolch i hynny mae’r galon honno’n pwmpio’n gryfach nag erioed!”


Triwantiaeth: Cynnydd o 700% - BBC Cymru Fyw\nMae 'na anghydweld ynglŷn â'r ffordd orau i fynd i'r afael a thriwantiaeth yng Nghymru\nMae nifer cynyddol o rieni yng Nghymru'n cael eu herlyn am fod eu plant yn absennol o'r ysgol.\nCasglodd gwaith ymchwil BBC Cymru fod yna gynnydd o 700% yn nifer achosion triwantiaeth dros y pum mlynedd diwetha'.\nYn ôl ffigurau ddaeth i law rhaglen Week In Week Out, mae nifer y rhieni sy'n cael eu herlyn am fethu â sicrhau bod eu plant yn mynd i'r ysgol wedi codi o 60 yn 2007 i bron i 500 yn 2011.\nMae'r rhaglen yn dilyn swyddogion Cyngor Merthyr Tudful wrth iddynt fynd i'r afael â'r broblem.\nMae'r cyngor yno dan bwysau cynyddol wedi i'w adran addysg gael ei rhoi mewn mesurau arbennig bron i bythefnos yn ôl, ac wedi i Lywodraeth Cymru gyhoeddi na fyddai'r cyngor yn gyfrifol am wasanaethau addysg yn y dyfodol.\nRoedd gan Ferthyr Tudful un o'r lefelau ucha' o driwantiaeth yng Nghymru ar un adeg ond mae'r cyngor wedi llwyddo i drawsnewid hynny drwy weithredu'n llym yn erbyn rhieni.\nYmhlith y rhieni a gafodd eu herlyn gan y cyngor roedd Suzanne Lewis, 36 oed o Ferthyr Tudful.\nRoedd ei merch 15 oed, Shauna, wedi bod yn absennol yn rheolaidd ers dechrau yn yr ysgol uwchradd.\nDywedodd Mrs Lewis, sydd newydd gael dedfryd o garchar wedi'i gohirio: "Maen nhw eisiau fy ngweld i'n mynd â hi at gatiau'r ysgol.\n"Dyna beth ry'n ni wedi'i wneud, ry'n ni wedi codi yn y bore, mynd â hi i'r ysgol yn y bore ac wedyn ry'n ni wedi cael galwadau ffôn i fynd i'w nôl falle awr ar ôl iddi wrthod mynd mewn i'r dosbarth gyda'r plant eraill a gwrthod gwneud unrhyw waith.\n"Mae'n debyg y bydda' i'n mynd i'r carchar oherwydd hyn yn y diwedd."\nMae ei merch yn credu ei bod yn annheg y gallai ei mam orfod treulio amser dan glo.\n"Ddylai Mam ddim bod yn mynd trwy hynny i ddweud y gwir achos nid ei bai hi yw bod hyn i gyd wedi digwydd," meddai Shauna.\n"Rwy'n teimlo'n euog weithiau. Ro'n i'n ofni y bydden nhw'n ei rhoi hi yn y carchar achos 'dwi ddim yn gwybod be' fydden i'n ei wneud heb Mam."\nYn ôl y cyngor, mae gofyn i ynadon roi dedfrydau amodol wedi bod yn llawer mwy llwyddiannus na chyflwyno dirwyon, gan ei bod yn golygu bod rhaid i rieni gydweithio gyda'r awdurdodau neu wynebu dychwelyd i'r llys - ac efallai treulio cyfnod yn y carchar.\nMae Llywodraeth Cymru newydd gwblhau ymgynghoriad ar gyflwyno dirwyon yn y fan a'r lle, allai olygu bod rhieni'n wynebu dirwy o £120 am fethu ag anfon eu plant i'r ysgol.\nEr bod cynghorau yn Lloegr wedi cyflwyno dros 30,000 o ddirwyon i rieni dros y degawd diwetha', dyw lefelau presenoldeb ddim wedi gwella.\nDyw Gavin Vanden Berg ddim yn credu fod dirwyon yn ffordd effeithiol o daclo'r broblem. Mae ei fab 15 oed, Brandon, yn absennol o'r ysgol yn aml.\n"Os yw rhiant wir yn trio ei orau i fynd â phlentyn i'r ysgol, heblaw am fynd â nhw yno'n gorfforol, beth arall allan nhw wneud?"\nMae'r Athro Ken Reid, ymgynghorydd i Lywodraeth Cymru ar eu polisi triwantiaeth ac ymddygiad, hefyd o'r farn nad dirwyon yw'r ateb.\n"Mae'r holl dystiolaeth o'r gwaith ymchwil yn Lloegr yn awgrymu nad ydyn nhw'n gweithio o gwbl.\n"Dyw'r holl ddirwyon dros y 50 neu 60 mlynedd diwetha' o ganlyniad i driwantiaeth ddim wedi gwneud llawer o wahaniaeth nac wedi gweithio."\nDywedodd Gweinidog Addysg Cymru, Leighton Andrews, wrth BBC Cymru mai dim ond un agwedd o'r polisi triwantiaeth yng Nghymru oedd y dirwyon a bod y polisi wedi'i selio ar argymhellion yr Athro Reid.\nOnd bedair blynedd ar ôl ysgrifennu ei adroddiad, mae'r Athro Reid yn dweud ei fod yn siomedig gyda'r diffyg cynnydd.\n"Yr hyn mae Llywodraeth Cymru wedi dechrau ei wneud yw cyflwyno rhaglen gradd meistr i athrawon newydd gymhwyso, fydd yn cynnwys modiwl ar ymddygiad a phresenoldeb.\n"Ond does dim strategaeth genedlaethol eto ar ymddygiad a phresenoldeb er gwaetha'r addewidion bedair blynedd yn ôl y byddai hynny'n digwydd."\nWeek In Week Out, BBC One Wales, 10:35pm, nos Fawrth, Mawrth 5.\nTriwantiaeth: Dirwyo rhieni


Cyflogadwyedd :\tYr Ysgol Gelf ,\tPrifysgol Aberystwyth\nMae astudio celf a hanes celf yn ysgogi’n greadigol ac yn ddeallusol.\nYn ogystal â bod yn foddhaol ar lefel bersonol, mae’n cynnig llawer o fanteision ymarferol. Mae’n hyrwyddo’r gallu i ddatrys problemau, yn datblygu sgiliau rhyngbersonol ac yn gwella eich gallu i ymateb a llwyddo mewn marchnad sy’n gyfnewidiol.\nMae gwerth mawr i sgiliau trosglwyddadwy yn yr economi bresennol, ac rydym yn eu hyrwyddo’n frwd yn ystod eich astudiaethau yn yr Ysgol Gelf. Mae’r sgiliau hyn yn cynnwys y gallu i gynnal ymchwil ac i ddehongli gwybodaeth, i fynegi syniadau, datblygu meddwl yn feirniadol ac yn rhyngddisgyblaethol, gweithio’n annibynnol neu yn rhan o dîm creadigol, a chynnal ffocws a chymhelliant gan gadw llygad ar eich nod.\nBydd curaduron gwadd, artistiaid sy’n ymweld, a chyn-fyfyrwyr yn rhannu eu profiad ac yn eich cyflwyno i bob math o bosibiiliadau gyrfaol. Ar achlysur agor arddangosfa neu ddiwrnodau agored bydd cyfle ichi wirfoddoli neu gael eich talu i fod yn llysgennad. Bydd hyn yn eich rhoi mewn sefyllfa i gysylltu â’r cyhoedd a rhannu eich gywobdaeth ac arbenigedd.\nDengys tystiolaeth bod y mwyafrif o’n graddedigion yn creu gyrfa yn eu dewis faes. Maent yn sefydlu’u hunain yn artistiaid proffesiynol, haneswyr celf, curaduron a gweinyddwyr. Mae ein graddedigion yn beintwyr proffesiynol, yn ddarlunwyr llyfrau, ffotograffwyr, addysgwyr prifysgol, athrawon ysgolion uwchradd, rheolwyr orielau celf, curaduron arddangosfeydd, ac yn warchodwyr peintiadau îsl, cerameg a gwaith ar bapur. Mae eu cyflogwyr yn cynnwys Cyngor y Celfyddydau, Academi Frenhinol y Celfyddydau, y Tate, Amgueddfa Victoria ac Albert, ac Ymddiriedolaeth y Casgliadau Brenhinol.\nEr mwyn gwella eu cyfleoedd gyrfaol, mae ein graddedigion yn cofrestru ar raglenni gradd Meistr y Celfyddydau ym Mhrifysgol Aberystwyth ac mewn mannau eraill.


gwardrob-Diwydiant Henan Vimasun Co, Ltd\nCartref > Cynhyrchion > gwardrob\nBwced Gwely Ystafell Wely Bach Ystafell Wely Bach Rydym yn cynnig amrywiaeth creadigol o ddodrefn cartref i'n cwsmeriaid, sydd wedi'i cherfio'n fân. Fe'i gwerthfawrogir ar gyfer dyluniadau, patrymau a siapiau deniadol, mae'r dyluniadau hyn yn cael eu creu gan ddylunwyr a chrefftwyr profiadol i roi gorffeniadau di-fwlch.\nGwisgoedd Wardiau Dillad Mawr Dillad Swing Gyda Drych Rydym yn wneuthurwr blaenllaw a chyflenwr Cabinet Wardrobau Dur Di-staen sydd wedi'i gynllunio gan ddefnyddio deunydd crai o safon uchel a thechnoleg flaenllaw. Rydym yn cynnig y cwpwrdd dillad hwn yn ôl anghenion ein noddwyr. Gall ein noddwyr barch manteisio...\nGosod Dodrefn Closet Dillad Gwely Armoire Closet Mae bod yn gwmni nodedig, rydym yn cynnig Gwisgoedd Metel i'n cleientiaid. Mae'r cynnyrch hwn yn cael ei gynhyrchu a'i gyflwyno i'n cleientiaid wrth ddarparu'n rheolaidd. At hynny, mae angen cynnal a chadw isel ar y cynnyrch hwn ac mae ar gael gyda ni am bris...


Mae Dyma'r Sector Tai yn fyw!\nRydym ni, gan weithio gyda phob cymdeithas tai yng Nghymru, heddiw wedi lansio ymgyrch Dyma'r Sector Tai (26 Medi). Mae'r ymgyrch yn dathlu'r bobl wych sy'n gweithio i gymdeithasau tai yng Nghymru ac yn dangos yr ystod eang o swyddi sydd yn y sector.\nMae'n uchelgais gan gymdeithasau tai yng Nghymru i wneud cartref da yn hawl sylfaenol i bawb, a bwriadant adeiladu 75,000 o gartrefi newydd a chreu 150,000 o swyddi newydd erbyn 2036.\nNod Dyma'r Sector Tai yw denu sgiliau newydd i'r sector fel y gallant adeiladu'r cartrefi a'r cymunedau mae Cymru eu hangen.\nCaiff bron 11,000 o bobl eu cyflogi mewn 200 o wahanol swyddi mewn cymdeithasau tai sy'n adeiladu ac yn rheoli cartrefi fforddiadwy ar gyfer 10% o boblogaeth Cymru.\nMaent hefyd yn cynnig cymorth i bobl mewn amrywiaeth o amgylchiadau, yn cynnwys teuluoedd ar incwm isel, yr henoed, y rhai sy'n ffoi rhag cam-drin domestig a phobl ddigartref.\nYn 2018 gwariodd cymdeithasau tai yng Nghymru dros £445 miliwn yn gweithio gyda darparwyr iechyd, gwasanaethau cymdeithasol a sefydliadau eraill ar brosiectau cymunedol.\nDywedodd Phillipa Knowles, Cyfarwyddydd Adnoddau a Datblygu Sefydliadol Cartrefi Cymunedol Cymru:\n"Mae gan y sector tai cymdeithasol rôl allweddol wrth lunio dyfodol Cymru; mae'r sector yn darparu cartrefi fforddiadwy ansawdd da a chymorth i gymunedau. Mae gan gymdeithasau tai yng Nghymru weledigaeth i wneud cartref da yn hawl sylfaenol i bawb a rydym yn anelu i adeiladu 75,000 o gartrefi erbyn 2036 i sicrhau fod gan bobl gartrefi ansawdd da, diogel a chynnes i fyw ynddynt. I wneud hyn, rydym angen y sgiliau cywir yn eu lle a gobeithiwn, erbyn 2036, i fod wedi creu 150,000 o swyddi newydd fel y gallwn adeiladu'r cartrefi o safon dda a cymunedau cryf.\n"Mae 65% o bobl sy'n gweithio yn y sector yn mwynhau eu swyddi oherwydd eu bod yn gwneud gwahaniaeth. Mae gan y sector ystod eang o swyddi o gyfrifeg i waith rheng flaen, ac mae'n cynnig cyfleoedd ar gyfer cynnydd a datblygu sgiliau. Er enghraifft, y llynedd gwariwyd dros £3.6 miliwn ar hyfforddiant staff a datblygu proffesiynol.\n"Rydym yn annog unrhyw un sydd â diddordeb mewn gweithio i gymdeithas tai i ymweld â gwefan Dyma'r Sector Tai i ganfod mwy!"\nOs oes gennych ddiddordeb mewn canfod mwy am swydd yn y sector tai cymdeithasol, ewch i Dyma'r Sector Tai.\nDewch o hyd i'ch swydd ddelfrydol yn swydditai.cymru, unig safle swyddi Cymru yn benodol ar gyfer swyddi yn y sector tai cymdeithasol.


Corff rheoli iaith. Corff syn ceisio rheoli neu hyrwyddo iai\nⓘ Corff rheoli iaith. Corff syn ceisio rheoli neu hyrwyddo iaith yw corff rheoli iaith. Ceir sawl enw amgen ar gyrff syn rheoli iaith, megis asiantaeth iaith a bw ..\nGall corff olygu mwy nag un peth: Corff marw celain anifail neu berson Corff bioleg: anatomeg Corff dynol Corff rheoli iaith Corff yr Arglwydd: Barar Cymun Corff llawer: corff o wybodaeth er enghraifft "corff o ddiwinyddiaeth" Corff nefol, e.e. planed, seren Corff eglwys nave Gweler hefyd: "Yr Hen Gorff" Corfforaeth Corfflu, e.e. Corfflu Cysegredig Thebai\nⓘ Corff rheoli iaith\nCorff syn ceisio rheoli neu hyrwyddo iaith yw corff rheoli iaith. Ceir sawl enw amgen ar gyrff syn rheoli iaith, megis asiantaeth iaith a bwrdd iaith. Mae eu cyfansoddiad, eu cyfrifoldebau au pwerau yn amrywion fawr o wlad i wlad. Mae rhai ohonynt, fel yr Académie française syn ceisio safonir defnydd or Ffrangeg yn Ffrainc, yn sefydliadau academaidd gyda hanes hir iddynt, tra bod eraill yn gyrff statudol neu lywodraethol dan adain y llywodraeth, tebyg i Fwrdd yr Iaith Gymraeg yng Nghymru neur Academi Bangla ym Mangladesh. Gan amlaf maent yn gyrff a sefydlwyd er mwyn hyrwyddo ac amddiffyn ieithoedd llai, ond dim ym mhob achos.\n1. Rhai cyrff iaith\nBwrdd yr Iaith Gymraeg: Cymraeg: Cymru\nForas na Gaeilge: Gwyddeleg: Gweriniaeth Iwerddon\nAcadémie française: Ffrangeg: Ffrainc\nKeskowethyans an Taves Kernewek: Cernyweg: Cernyw answyddogol\nBòrd na Gàidhlig: Gaeleg yr Alban: Yr Alban\nOfis ar Brezhoneg: Llydaweg: Llydaw\nAcademi Bangla: Bengaleg: Bangladesh\nCoonseil ny Gaelgey: Manaweg: Ynys Manaw\nDansk Sprognævn: Daneg: Denmarc\nCyngor Iaith Norwy: Norwyeg: Norwy\nawdurdodaidd. Gall polisi iaith gynnwys dynodi ieithoedd swyddogol, rhanbarthol, a lleiafrifol, sefydlu corff rheoli iaith neu lethu rhai ieithoedd a\nenghraifft corff o ddiwinyddiaeth Corff yr Arglwydd : Bara r Cymun Corff eglwys nave Corff nefol, e.e. planed, seren Corff rheoli iaith Gweler hefyd:\nBòrd na Gàidhlig Cymraeg: Bwrdd yr Aeleg yw r corff rheoli iaith sy n gwarchod a hyrwyddo Gaeleg yr Alban yn yr Alban. Fe i sefydlwyd yn Ebrill 2003\nCorff rheoli iaith answyddogol a sefydlwyd i hyrwyddo r iaith Gernyweg yw Kesva an Taves Kernewek Cernyweg am Bwrdd yr Iaith Gernyweg Does gan y corff\nChwarae r ffeil gyfrwng Corff statudol a sefydlwyd gan Lywodraeth y DU fel rhan o Ddeddf yr Iaith Gymraeg 1993 oedd Bwrdd yr Iaith Gymraeg. Derbyniodd y\nY Dansk Sprognævn ydyw r corff swyddogol sydd yn rheoli yr iaith Ddaneg fel rhan o r Weinyddiaeth Ddiwylliant Ddanaidd, ac mae wedi ei leoli ym Mhrifysgol\nMae r ymennydd hefyd yn rheoli ein defnydd o iaith ac yn ein galluogi i feddwl yn haniaethol. Yr ymennydd yw canolfan reoli r corff cyfan. Mae r ymennydd\ncydgyferbyniol y corff y mae n derbyn mewnbwn synhwyraidd ohono. Mae r hemisffer chwith yn rheoli hanner de r corff ac mae r hemisffer de yn rheoli ochr chwith\nLlywodraeth yw r corff sy n rheoli gwladwriaeth. Diffinir yn aml fel Gweithrediaeth, sef y rhan o r wladwriaeth sy n gyfrifol am weithredu polisiau ond\nyn rheoli tiriogaethau ehangach. Arabeg yw r iaith swyddogol yn yr Aifft. Hyd at yr 16 ganrif, siaradid hefyd yr iaith Gopteg yno, disgynydd iaith yr\nCorff cynrychiadol yw Partneriaeth yr Iaith Gernyweg Cernyweg: Keskowethyans an Taves Kernewek kɛskɔˈwɛθjans an ˈtavɛs kɛrˈnɛwɛk, kɛskɔˈwɛθjɐnz ɐn ˈtævɐzs\nWikipedia: Corff rheoli iaith


Coleg Cambria yn Cynghori yn SkillsCymru - Coleg Cambria\nColeg Cambria yn Cynghori yn SkillsCymru\nRoedd Coleg Cambria yn bresennol yn y digwyddiad SkillsCymru blynyddol a gynhaliwyd yn Venue Cymru yn Llandudno yn ddiweddar, gan gynnig cyngor ac arweiniad ar ddewisiadau gyrfa i gannoedd o bobl ifanc.\nNod y digwyddiad, a drefnwyd gan Prosbectws a Cazbah, ac a gefnogwyd gan Lywodraeth Cymru, Cronfa Gymdeithasol Ewrop a Gyrfa Cymru, yw ysbrydoli ac ysgogi pobl ifanc i ystyried nifer o gyfleoedd ar gyfer cyflogaeth, dysgu a hyfforddi.\nRoedd Adrannau, Mentergarwch, Prentisiaethau a Hyfforddeiaethau y coleg yn bresennol trwy gydol y digwyddiad i gynnig eu cyngor arbenigol ac i ennyn diddordeb y bobl ifanc a oedd yn bresennol trwy gynnal nifer o weithgareddau rhyngweithiol meithrin tîm.\nDywedodd Rona Griffiths, Rheolwr Mentergarwch / WorldSkills:\n“Roedd yn gyfle gwych i Goleg Cambria i fod yn y digwyddiad hwn. Cawsom y fraint o gyfarfod cymaint o bobl ifanc arloesol a chreadigol gyda syniadau gwych ar gyfer darpar fusnesau newydd.\n“Mae Gogledd Cymru yn lle cyffrous iawn i ddysgu, ennill bywoliaeth a chael hwyl ac mae ganddo ddyfodol gwych yn nwylo pobl ifanc mor dalentog.”\nCafodd myfyrwyr Gweinyddu Busnes gyda sgiliau TGCh o Goleg Cambria Glannau Dyfrdwy hefyd fudd o ymweld â SkillsCymru.\nDywedodd Billy Gillam, 17 oed o’r Fflint:\n“Roedd Skills Cymru yn brofiad ffantastig. Un o uchafbwyntiau’r dydd i mi oedd yn cymryd rhan yn y gwahanol weithgareddau technoleg fel defnyddio’r meddalwedd efelychydd arbenigol ‘Oculus Rift’.\n“Mi ges i lawer o wybodaeth yn y digwyddiad gwybodaeth, ond roedd yn llawer o hwyl yr un pryd, Fedra i ddim aros i fynd i’r SkillsCymru nesaf!”\nYchwanegodd Sarah Hoyte o Fwcle:\n“Fe wnes i fwynhau’r digwyddiad ac roedd yn agoriad llygaid i mi weld yr ystod eang o swyddi gweinyddol sydd ar gael i mi mewn sefydliadau fel y Gwasanaeth Iechyd”.\nRhoddodd y digwyddiad hwn gyfle i’r coleg hyrwyddo ei nosweithiau agored, sy’n gyfle gwych i ddarpar fyfyrwyr ymweld â Choleg Cambria a chyfarfod staff a myfyrwyr presennol y coleg. Bydd y noson yn cynnig cyfle i weld y cyfleusterau gwych, a chael gwybodaeth am yr ystod eang o gyrsiau sydd ar gael.\nI gael rhagor o wybodaeth ffoniwch 0300 30 30 008, e-bost ymholiadau @cambria.ac.uk neu ewch i www.cambria.ac.uk.


Croeso cynnes i’r Cyngor Prydeinig-Gwyddelig | Antur Waunfawr\nCroeso cynnes i’r Cyngor Prydeinig-Gwyddelig\nRoedd Menter Gymdeithasol Antur Waunfawr yn falch iawn o groesawu cynrychiolwyr o’r Cyngor Prydeinig-Gwyddelig draw, i ddangos y gwaith pwysig mae’r elusen yn wneud wrth gefnogi unigolion gydag anableddau dysgu.\nSefydlwyd y Cyngor Prydeinig-Gwyddelig (BIC) ugain mlynedd yn ôl i ddarparu fforwm ar gyfer ymgynghori a chydweithredu ar ynysoedd Prydain ac Iwerddon, a hyrwyddo perthnasau ymarferol a phositif rhwng y bobl ar yr ynysoedd hyn.\nRoedd yr ymweliad ag Antur Waunfawr yn rhan o ymweliad ehangach â Gogledd Cymru gan sector Cynhwysiant Cymdeithasol BIC, ac yn caniatáu i swyddogion o’r arfordiroedd hyn i ymweld ag enghreifftiau o fentrau cymdeithasol rhagorol ac arloesol yn y rhanbarth.\nMae Antur Waunfawr, sy’n dathlu 35 mlwyddiant eleni, yn fenter gymdeithasol flaenllaw yn yr ardal, sy’n darparu cyfleoedd gwaith a hyfforddiant i unigolion ag anableddau dysgu yn eu cymuned. Ar hyn o bryd, mae’r elusen yn cyflogi dros 100 o staff ac yn cefnogi 67 o unigolion ag anableddau dysgu.\nYmwelodd cynrychiolwyr y cyngor â thri o brosiectau Antur Waunfawr; Beics Antur, sef busnes llogi beics hygyrch wedi’i leoli yng Nghaernarfon; Warws Werdd, prosiect ailddefnyddio dodrefn a dillad; a’u prif safle yn Waunfawr sy’n gartref i gaffi, parc chwarae hygyrch, gerddi a siop grefftau.\nDywedodd Menna Jones, prif weithredwraig Antur Waunfawr: “Roedd hi’n bleser croesawu cynrychiolwyr o’r BIC, a chael dangos y prosiectau cyffrous sy’n digwydd yma yn Antur Waunfawr. Rydyn ni’n rhoi pwyslais mawr ar wella iechyd a llesiant, ac roedd yn wych cael rhannu ein gweledigaeth gyda’r aelodau, yn enwedig ein cynlluniau ar gyfer ein prosiect Beics Antur ym Mhorth yr Aur yng Nghaernarfon, a fydd yn darparu cyfleoedd beicio cynhwysol a ‘Porth Llesiant’ ar gyfer y gymuned leol. ”\nDywedodd Jerry O’Donovan, cyd-bennaeth BIC: “Roeddem wrth ein bodd i gael cyfle i ymweld ag Antur Waunfawr a mwynhau eu lletygarwch cynnes a’u mewnwelediad clir o sut mae rhedeg menter gymdeithasol lwyddiannus.\n“Gellid defnyddio’r wybodaeth a gafwyd o’r ymweliad hwn i wella polisi o fewn aelodau’r Cyngor, a bydd yn llywio ein gwaith wrth nodi cyfleoedd cydweithio pellach mewn maes gwaith sy’n bwysig i’r Cyngor Prydeinig-Gwyddelig.”\n← Noson Nadoligaidd yn yr Antur\nCymru D20 v Lloegr D20 →


Actau 18 (BWM) - Bible Society\nActau 18 BWM\n1Ar ôl y pethau hyn, Paul a ymadawodd ag Athen, ac a ddaeth i Gorinth. 2Ac wedi iddo gael rhyw Iddew a’i enw Acwila, un o Pontus o genedl, wedi dyfod yn hwyr o’r Ital, a’i wraig Priscila, (am orchymyn o Claudius i’r Iddewon oll fyned allan o Rufain,) efe a ddaeth atynt. 3Ac, oherwydd ei fod o’r un gelfyddyd, efe a arhoes gyda hwynt, ac a weithiodd; (canys gwneuthurwyr pebyll oeddynt wrth eu celfyddyd.) 4Ac efe a ymresymodd yn y synagog bob Saboth, ac a gynghorodd yr Iddewon, a’r Groegiaid. 5A phan ddaeth Silas a Thimotheus o Facedonia, bu gyfyng ar Paul yn yr ysbryd, ac efe a dystiolaethodd i’r Iddewon, mai Iesu oedd Crist. 6A hwythau gwedi ymosod yn ei erbyn, a chablu, efe a ysgydwodd ei ddillad, ac a ddywedodd wrthynt, Bydded eich gwaed chwi ar eich pennau eich hunain; glân ydwyf fi: o hyn allan mi a af at y Cenhedloedd.\n7Ac wedi myned oddi yno, efe a ddaeth i dŷ un a’i enw Jwstus, un oedd yn addoli Duw, tŷ yr hwn oedd yn cyffwrdd â’r synagog. 8A Chrispus yr archsynagogydd a gredodd yn yr Arglwydd, a’i holl dŷ: a llawer o’r Corinthiaid, wrth wrando, a gredasant, ac a fedyddiwyd. 9A’r Arglwydd a ddywedodd wrth Paul trwy weledigaeth liw nos, Nac ofna; eithr llefara, ac na thaw: 10Canys yr wyf fi gyda thi, ac ni esyd neb arnat, i wneuthur niwed i ti: oherwydd y mae i mi bobl lawer yn y ddinas hon. 11Ac efe a arhoes yno flwyddyn a chwe mis, yn dysgu gair Duw yn eu plith hwynt.\n12A phan oedd Galio yn rhaglaw yn Achaia, cyfododd yr Iddewon yn unfryd yn erbyn Paul, ac a’i dygasant ef i’r frawdle, 13Gan ddywedyd, Y mae hwn yn annog dynion i addoli Duw yn erbyn y ddeddf. 14Ac fel yr oedd Paul yn amcanu agoryd ei enau, dywedodd Galio wrth yr Iddewon, Pe buasai gam, neu ddrwg weithred, O Iddewon, wrth reswm myfi a gyd-ddygaswn â chwi: 15Eithr os y cwestiwn sydd am ymadrodd, ac enwau, a’r ddeddf sydd yn eich plith chwi, edrychwch eich hunain; canys ni fyddaf fi farnwr am y pethau hyn. 16Ac efe a’u gyrrodd hwynt oddi wrth y frawdle. 17A’r holl Roegwyr a gymerasant Sosthenes yr archsynagogydd, ac a’i curasant o flaen y frawdle. Ac nid oedd Galio yn gofalu am ddim o’r pethau hynny.\n18Eithr Paul, wedi aros eto ddyddiau lawer, a ganodd yn iach i’r brodyr, ac a fordwyodd ymaith i Syria, a chydag ef Priscila ac Acwila; gwedi iddo gneifio ei ben yn Cenchrea: canys yr oedd arno adduned. 19Ac efe a ddaeth i Effesus, ac a’u gadawodd hwynt yno; eithr efe a aeth i’r synagog, ac a ymresymodd â’r Iddewon. 20A phan ddymunasant arno aros gyda hwynt dros amser hwy, ni chaniataodd efe: 21Eithr efe a ganodd yn iach iddynt, gan ddywedyd, Y mae’n anghenraid i mi gadw’r ŵyl sydd yn dyfod yn Jerwsalem; ond os myn Duw, mi a ddeuaf yn fy ôl atoch chwi drachefn. Ac efe a aeth ymaith o Effesus. 22Ac wedi iddo ddyfod i waered i Cesarea, efe a aeth i fyny ac a gyfarchodd yr eglwys, ac a ddaeth i waered i Antiochia. 23Ac wedi iddo dreulio talm o amser efe a aeth ymaith, gan dramwy trwy wlad Galatia, a Phrygia, mewn trefn, a chadarnhau yr holl ddisgyblion.\n24Eithr rhyw Iddew, a’i enw Apolos, Alexandriad o genedl, gŵr ymadroddus, cadarn yn yr ysgrythurau, a ddaeth i Effesus. 25Hwn oedd wedi dechrau dysgu iddo ffordd yr Arglwydd: ac efe yn wresog yn yr ysbryd, a lefarodd, ac a athrawiaethodd yn ddiwyd y pethau a berthynent i’r Arglwydd, heb ddeall ond bedydd Ioan yn unig. 26A hwn a ddechreuodd lefaru yn hy yn y synagog: a phan glybu Acwila a Phriscila, hwy a’i cymerasant ef atynt, ac a agorasant iddo ffordd Duw yn fanylach. 27A phan oedd efe yn ewyllysio myned i Achaia, y brodyr, gan annog, a ysgrifenasant at y disgyblion i’w dderbyn ef: yr hwn, wedi ei ddyfod, a gynorthwyodd lawer ar y rhai a gredasant trwy ras; 28Canys efe a orchfygodd yr Iddewon yn egnïol, ar gyhoedd, gan ddangos trwy ysgrythurau, mai Iesu yw Crist.